
أعوذ بالله السميع العليم من الشيطان الرجيم» بسم الله الرحمن الرحيم. 

الحمد لله عدد ما خلق, الحمد لله ملء ما خلق, الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 
على ما أحصى كتابه. الحمد لله عدد كل شيء, والحمد لله ملء كل شيء» اللهم صلّ على محمد وعلى آل محمد كما صليت على إبراهيم 
وعلى آل إبراهيم إنك حميد مجيد. وبارك على محمد وعلى آل محمد كما باركت على إبراهيم وعلى آل إبراهيم إنك حميد مجيد. 


أذكر نفسي والإخوة والأخوات الفضليات بحديث النبي -صلى الله عليه وسلم-, "ما جلس قومٌ يذكرون الله عر وجل إلا ناداهم مناد من 
السماء: قومُوا مغفورًا لكم, قد بُدِلَتْ سيئائكم حسناتِ"'» وبحديث النبي -صلى الله عليه وسلم-: "وَمَن سَلَكَ طَرِيقًا يتمس فيه عِلَْمَاء 
سَهلَ اللَّهُ له به طَرِيقًا إلى اة" فأسأل الله -سبحانه وتعالى - أن يرزقنا في هذا المجلس الإخلاص في القول والعمل» وأن يرزقنا نية صالحة 
نتقرب با إلى الله -سبحانه وتعالى-» وأن يجعل هذا الوقت في ميزان حسناتنا يوم القيامة. 


لا زلنا مع رسالة شيخ الإسلام ابن تيمية من الاستقامة في المجلس الثالث في الأمر بالمعروف والنهي عن المنكر, وتوقفنا في المرة السابقة 
اختلاف الناس في الأمر بالمعروف والنهي عن المنكر على آية من آيات الكتاب الكريم, وتكلمنا فيه إن الآية بعض الناس فسرقا غلط وبعض 
الناس على الصعيد الآخر فسرتها غلط وده عمل إشكال في مفهوم الأمر بالمعروف والنهي عن المنكر عند كثير من الناس. الآية في قول الله 
-سبحانه وتعالى - في سورة المائدة: "يا أَيُهَا الّذِينَ آمَنُوا عَلَيِكُمْ أَنَفْسَكُمْن لا يَضْرّكُم مّن ضّلَ إِذَا الهْتَدَيْثُمْء إلى الله مَرْجِعُكُمْ ًا كي ع 
كُنتُمْ تَعْمَلُونَ" المائدة:5 0٠٠١‏ والآية شيخ الإسلام ذكر فيها طرفان من الناس اللي فهمت الآية خطأ وهو عتب على الطرفين» يعني شيخ 
الإسلام ذكر الطرف الأول من أهل الإسلام اللي قالوا إن الآية دي بجا نُسْقط الأمر بالمعروف والنهي عن المنكرء والطرف التاني اللي أخد 
الأمر بالمعروف والنهي عن المنكر دون فقهه فاستعمل اليد والقوة في كل أنواع الأمر بالمعروف والنهي عن المنكر دون أن يتحلى بالعلم 
والحكمة, والرفق والصبر والمصالح والمفاسد اللي هي الشروط اللي شيخ الإسلام ذكرها في مسألة الأمر بالمعروف والنهي عن المنكرء وازاي 
إن أي إنسان بيدعو إلى الله -سبحانه وتعالى- محتاج إنه يتحلى بمذه الشروط؛ وبدأها بالرفق ثم بالحكمة والموازنات بين المصالح والمفاسد, ثم 


حسنه الألباني 


ا سام 

بعد ذلك هيذكر بقى الحلم والصبر والشجاعة والعلم» شروط تفرد با شيخ الإسلام في مسألة اعتبارات الأمر با معروف والنهي عن المنكر 
وكيفية وفقه هذه العبادة التي أمرنا الله -سبحانه وتعالى- بما. 

وذكر اختلاف بعض الناس في تفسيرهاء وهو طبعا بعد ما ذكر التفسيرين اللي ذكرهم ليدل على بيان خطأ هذا التفسير هو هيوضح بعد 
ذلك. 

لكن خليني ألقي نظرة على الآية قبل ما أكمل كلام شيخ الإسلام؛ الآية: "ي أَيُّهَا الَّذِينَ آمَنُوا عَلَيْكُمْ أَنَفْسَكُمْ لا يَصُرَّكُم من ضّلَ إِذَا 
اهْتَدَيْثُم' قيل في سبب نزولا قولان: أحدهما حديث النبي -صلى الله عليه وسلم-: أن النبي -عليه الصلاة والسلام- كتب إلى قبيلة هجر 
وكانت القبيلة دي عليهم المنذر ابن ساوي يدعوهم إلى الإسلام» النبي -عليه الصلاة والسلام- بعث أحد أصحابه إلى هذه القبيلة يدعوهم 
للإسلام؛ وقال لهم إن هم لو لم يسلموا فليؤدوا الجزية» وطبعا لا يخفى إن أمر الجزية ده كان في آخر عهد النبي -صلى الله عليه وسلم-, 
فلما آتاه الكتاب عرضه على من عنده من العرب واليهود والنصارى والمجوس, فأقروا بالجزية» وكرهوا الإسلام» لما كتاب النبي -صلى الله 
عليه وسلم- راح هذه القبيلة» وعْرِضَ الأمر على هؤلاء فأقروا الجزية وكرهوا الإسلام قالوا لأ احنا مش عايزين نسلم لكن احنا ممكن ننزل 
تحت حكم النبي -صلى الله عليه وسلم- وندفع الجزية» والجزية معلوم إا بتكون في مقابل الحماية» يعني النبي -عليه الصلاة والسلام- 
بيكفل هم الأمن, ويكفل لهم العدل» ويكفل لهم الحرية» ويكفل لهم الأمان» ويكفل لهم حسن المعاملة وحسن الخلق» ولا يؤذوا أحد ولا 
يؤذيهم أحد, ويدافع عنهم النبي -صلى الله عليه وسلم-, فقالوا لا خلاص احنا مش عايزين نسلم ولا حاجة» وكرهوا الإسلام وأقروا بالجزية» 
فكتب إليهم البي -صلى الله عليه وسلم-. 

النبي -عليه الصلاة والسلام- لما جاءه الكتاب إن هم قبلوا ذلك قال: أما العرب فلا تقبل منهم إلا الإسلام أو السيف» وأما أهل الكتاب 
والمجوس فاقبل منهم الجزية. الحقيقة إن فيه خلاف بين أهل العلم في مسألة من يُقبل منه الجزية» هل أهل الكتاب فقط؟ ويلحق بم الجوس» 
وده قول غير واحد من أهل العلم؛ ولا الجزية ده حكم على مستوى الدولة وإن الحكم ده فيه تعميم؟ ونمن صرح بهذا التعميم شيخ الإسلام 
ابن تيمية في غير هذا الموضع» لكن عمومًا المشهور عند كثير من الفقهاء إن الجزية لا تؤخذ إلا من أهل الكتاب» فقال: أما العرب فلا تقبل 
منهم إلا الإسلام أو السيف وأما أهل الكتاب والمجوس فاقبل منهم الجزية» فلما قرأ عليهم كتاب النبي -صلى الله عليه وسلم- أسلمت 
العرب. العرب كانوا عباد أصنام» فأسلمت العرب وأعطى أهل الكتاب والمجوس الجزية. 

طبعا احنا اتكلمنا قبل كده إن فيه أحكام للدول وفيه أحكام للأفراد» يعني مش معنى إن قادة هؤلاء وكبراء هؤلاء قبلوا الإسلام إن كل واحد 
من الناس دي أسلمت» لاء لإن كل واحد حر في اعتقاده» وربنا -سبحانه وتعالى - سيحاسب كل إنسان على ما أراد وعلى ما اختار وعلى 
وفق أعماله وأقواله وأفعاله» لكن هنا فيه تشريعات عامة؛ يعني فيه تشريعات دولية وفيه تشريعات فردية» فده من التشريعات الدولية يعني 
ده مش إكراه على الإسلام لإن هو خلاص هو فيه فرق إن العدل هو عدل الإسلام وإن الإسلام بيكفل لكل إنسان حقه في أن يختار ما 
يشاءء وفرق إن احنا بنقول أن كل إنسان هيعتقد إيه؟ أو هيعبد ربنا ازاي؟ ربنا -سبحانه وتعالى- ذكر في كتابه الكريم, حتى عن المسلمين 
أنفسهم, قال: "ثم ارلا الكتاب الَّذِينَ اصْطَفَيْنَا من عبادِتاء فَمِنْهُمْ ظا لته وَمِنْهُم مُقْمَصِدٌ وَمِنْهُمْ سَابق با رات بإِذْنِ الله" فاطر: 0م 
فهنا النبي -صلى الله عليه وسلم- قال له: العرب لا تقبل منهم إلا الإسلام أو السيف يعني إما الحرب وإما الإسلام» وأما أهل الكتاب 
والمجوس فاقبل منهم الجزية, لأن العرب كانوا عباد أصنام ما كنش لهم إله أصلاء فقال لمم لأ أنا مش هقبل إنهم يعبدوا الأصنام مرة أخرى في 
الأرض اللي احنا ربنا -سبحانه وتعالى- مكن لنا فيهاء اللي عايز يعبد يعبد الأصنام والأوثان مرة أخرى فلا يكون معناء أما أهل الكتاب 
فهم يعبدون الله -سبحانه وتعالى- بتأويل» ولا شك أن أهل الكتاب أقرب من عباد الأصنام والأوثان» فقال: وأما أهل الكتاب والمجوس - 
والمجوس كان لهم ديانة سابقة» قول ابن عباس أن هم كانوا أهل كتاب أصلَا كان لهم كتاب ثم حرّفوه حتى عبدوا النار-. فلما قرأ عليهم كتاب 
البي -صلى الله عليه وسلم- أسلمت العرب وأعطى أهل الكتاب والمجوس الجزية» فقال منافقوا مكة, فيه بعض الناس كانت في مكة ده 

طبعا ده في آخر حياة النبي -صلى الله عليه وسلم-, فقالوا: عجبا محمد يزعم أن الله بعنه ليقاتل الناس كافة حتى يسلمواء ثم يقبل من مجوس 
هجر وأهل الكتاب الجزية؟ هلا أكرههم وردها على إخواننا بالعرب؟ فبدأ الناس تطعن في النبي -صلى الله عليه وسلم- ويقولوا يعني المعنى 
أن هو يقبل من أهل الكتاب؟ يقبل من اليهود والنصارى والمجوس الجزية ولا يقبل من عباد الأصنام والأوثان» وبدأوا يطعنوا في البي -صلى 
الله عليه وسلم-» وطبعا التشريعات دي تشريعات سماوية يعني الأمر لله -سبحانه وتعالى-, والله -سبحانه وتعالى - يحكم لا معقب لحكمه 
ولا رد لقضائه. ولا يُسأل الله -سبحانه وتعالى- عما يفعل» فسبحانه وتعالى حكيم رحيم -سبحانه وتعالى- لا يقضي إلا بعدله ولا يحكم إلا 
بعلمه» هنا هم بدأوا يتكلموا على النبي -صلى الله عليه وسلم- فشق ذلك على المسلمين, فنزلت هذه الآية: "يا أَيّهَا الّذِينَ منوا عَلَيِكُمْ 
نگم لا يضرم من ضّل إا اهْتَدَيْكُمْء إل الله مَرْجِعَْكُمْ يع فيكم با كُنثُم تَعْمَلُونَ' ممن ذكر تفسير هذه الآية أا نزلت في هذا ده 
قول رواه أبو صالح عن ابن عباس» وذكره ابن الجوزي في زاد المسيرء وقال مقاتل: كان النبي -صلى الله عليه وسلم- لا يقبل الجزية إلا من 
أهل الكتاب» فلما أسلمت العرب طوعًا وكرمًا قبلها الي -صلى الله عليه وسلم- من مجوس هَجَرء فطعن المنافقون في قبول النبي -صلى 
الله عليه وسلم- من المجوس ورفضه الجزية من العرب» فنزلت هذه الآية موضحة أن الله -سبحانه وتعالى- يأمر أهل الإيمان أنه عليكم أن 
تقيموا أمر الله -سبحانه وتعالى- عَلَيْكُمْ أَنَفْسَكُمْ لا يَصْرّكُم مّن ضَلَ إِذَا لمْتَدَيْتُمْ يعني فيه واحد هيتفتن هيتفتن» فيه واحد لو قلت له أي 
حاجة هيتفتن, لو جبت له أي تشريع هيتفتن» هيقول لك كده: هو ليه ربنا أمرنا إن احنا نصلي الضهر أربعة؟ هو ربنا أمرنا إن احنا نصلي 
الضهر أربعة لأنه إله حكيم عليم ونحن عبيد. هيطلع لك أي حاجة يعني اللي عايز يكفر بأي حاجة هيطلع أي حاجة ويكفر بماء اللي عايز 
يرتد هيرتد بأي حاجة, هيقول لك ليه ربنا -سبحانه وتعالى- أمر إن الراجل يشتغل والست تقعد في البيت؟ ليه الست أمرها إن هي ترضع؟ 
أو إن هي تقوم على أمر بيتهاء ليه الراجل بيرث كذا؟ ليه الست بترث كذا؟ أي تشريع هيطلع لك في الزكاة هيقول لك هو ليه معنا اتنين 
ونص في المية؟ ليه مش تلاتة في المية؟ اللي عايز يطلع أي حجج على الدين هيعرف يطلع أي حجج على الدين» فأي تشريع كان؛ يعني 
سواء في النبوة, في الرسالةء في أسماء الله وصفاته» في القدر, يعني اللي عايز يا جماعة يضيع هيضيع هو اختياره إن هو يضيع, فده اختيارات. 


يعني هو ربنا -سبحانه وتعالى- هنا بيقول: عَلَيْكم أنفسكم لا يضرم مّن صل إِذَا اهَْدَيْتُمْ فلذلك لا ينبغي أن يراعي الناس كثير من الحجج 
وكثير من الشبهات وكثير من الكلام أحيانًا لا قيمة له لإن عارفين ها أبو بكر الصديق -وكان رجلا عميقًا عاقلا صادقا صديقًا- ها بيقولوا 
له صاحبك يزعم أنه سافر من مكة إلى بيت المقدس ثم عرجَ به إلى السماء ثم عاد في ليلة واحدة» فأبو بكر الصديق راجل عميق, قال هم 
ا جاع آنا مصدقه فى آکار مو كله ن انتم سر ايه ن الثم خد رك حو فناقن ا 9 آ0 مهاف لوق هر وول من غب ال 
سبحانه وتعالى - يأتيه وحي السماء. 

فهنا نقطة مهمة إن فيه فرق إن أنا أصل إسلامي مبني على إن أنا عارف أن للكون إله وأن الإله بملك كل شيء ويحكم كل شيء وأنه على 
كل شيء قدير» وأنه بكل شيء بصيرء وأنه لا يُسأل وأنه عليم حكيم قدير» فهنا بالنسبة لي أنا استسلمت خلاص, أنا عقلي استسلم 
عارفين ها الإنسان بيجي يركع ويقول: خشع لك "معي وبصري ومخي وعظمي وعصبي, هو خلاص هو فهم أنه عبد عند الله -سبحانه 
وتعالى-» فبالدسبة له قضية الدين قضية استسلام لله -سبحانه وتعالى-, لأوامر الله -سبحانه وتعالى-, الله لا يُناقش في أحكامه لإن خلاص 
أنا أمنت أنا شفت ما لا صبر لي عليه» أنا رأيت قوة الله وعظمة الله وحكمة الله. رأيت بديع صنع الله رأيت قدرة ربنا في الخلق» رأيت الشمس 
والقمر والنجوم وتدبير الأمور» رأيت حكمة الله -سبحانه وتعالى- في تدبير أمر السماوات والأرض والليل والنهار والزرع والبحار والأشجارء 
فأنا بالدسبة لي بقى لأي تشريع خلاص بقى المفروض إن المسلمين يبقى عندهم نوع من أنواع الاستسلام لله -سبحانه وتعالى-. 

فهنا الآية بتقول: عَلَيِكُمْ أُنفسَكؤ لا يَضرّكم مّن ضّل إِذَا اهْتَدَيْثُمْ ده أحد الأقوال في تفسير الآية أو أحد الأسباب في نزول الآية» وطبعا لا 
يخفى عليكم أن العبرة دائما ليست بخصوص السبب إنما بعموم اللفظ, يعني أن الألفاظ خالدة, أن الله -سبحانه وتعالى- جعل القرآن يصلح 
لكل زمان ومكان: "تَبَارَكَ الَذِي نَرّلَ ارقا على عَبْدِهِ ليكو للعَالَمِينَ تير" الفرقان:٠‏ فالقرآن فرقان للعالمين وليس فقط للأسباب التي 
نزل لأجلهاء يعني أحيانً ممكن الآية بتنزل لسبب معين لكنها بتخاطب الجميع, فالناس كلها مش هتعيش في السبب ده» لأن السبب ده 
مخصوص في قوم مخصوص في زمن مخصوص, إنما القرآن نزل للعالمين» لذلك مهم جدًا إن احنا نقف مع ألفاظ الآيات ونعرف معان هذه 
الآيات» لكن أسباب نزول القرآن بتعرفنا المعنى الأصيلء المعنى التي قصدته الآية في النزول. 


السبب التاني اللي ذكروه وأحيانً يتعدد نزول الآيات على أسباب متعددة على قول من أقوال التفسير» السبب الثاني أن الرجل كان إذا 
أسلم قالوا له: "سفهت أباءك وضللتهم وكان ينبغي لك أن تنصرهم" إن الراجل لما كان يسلم فكان يقولوا له الحق ده انت ضيعت دينك 
وضيعت أخواتك وضيعت أصحابك وضيعت مجتمعك؛ وانت كنت المفروض إن انت تبقى عضد ونصير» يضغطوا عليه مجتمعيًا لأنه أسلم لله 
رب العالمين» يضغطوا عليه مجتمعيا لأنه لم يتبع أراءهم وأفكارهم وأهواءهم, كان ينبغي لك أن تنصر آباءك وتنصر الآهة التي يعبدها الآباء, 
فنزلت هذه الآية, قاله ابن زيد. 

قال الزجاج ومعنى الآية: "إنما ألزمكم الله أمر أنفسكم ولا يؤاخذكم بذنوب غيركم» وهذه الآية لا توجب ترك الأمر بالمعروف لأن المؤمن إذا 
تركه وهو مستطيع له فهو ليس بمهتد بل هو ضال". 

وقال عثمان بن عفان: "لم يأت تأويلها بعد". 

وقال ابن مسعود: "تأويل هذه الآية في آخر الزمان» قولوا ما قبل منكم» فإذا غلبتم فعليكم أنفسكم". ابن مسعود بيقول: إن الآية دي 
هتشوفوها في آخر الزمان» لكن عموما هو بيفسر الآية بيقول لهم: قولوا الأمر بالمعروف والنهي عن المنكر, فيه حد هيقبل الأمر بالمعروف 
والنهي عن المنكرء فيه حد مش هيقبله؛ فقال لهم لو واحد قبل خلاص هو قبل لو واحد رفض عليكم أنفسكم لا يضركم من ضل إذا 
اهتديتم» يعني انت عليك البلاغ وعليك البيان ثم بعد ذلك -ده قول ابن مسعود في الآية- ثم بعد ذلك من شاء أن يتبع الحق فليتبعه» ومن 
شاء أن يعرض عن الحق فهو وشأنه الله يحاسبه. لكن عليك أن تقول ثم إذا رفض الناس هذا القول فلا يضرك ما يرفضه الناس» إنما عليك 
بنفسك» فقم انت بالحق وافعل هذا الحق حتى لو كنت وحدك. 


وفي قوله: لا يَصرَكُم مّن صل إِذَا الهْتَدَيْثُمْ قولان: 

- أحدهما: لا يَضُرَّكُم مّن ضّلَ بترك الأمر بالمعروف إِذَا اهْتَدَيْتُمْ انتم بالأمر با معروف والنهي عن المنكر, هنا حذيفة بن اليمان يفسر لا 
يَضركم مّن ضّلَ إِذَا اهْتَدَيْتُمْ بيقول: إن المداية هنا هي الأمر بالمعروف والنهي عن المنكرء والضلال هنا هو ترك الأمر بالمعروف والنهي عن 
المنكر. ف لا يَضْرَكم مّن ضّلَّ إِذَا اهْتَدَيْتُمْ يعني لا يضركم من ترك الأمر بالمعروف والنهي عن المنكر إذا انتم اهتديتم إلى هذه العبادة العظيمة 
اللي هي الأمر بالمعروف والنهي عن المنكر. 

طبعا شيخ الإسلام يعني رجل حازق رجل دقيق عالم نحرير إن هو يأتي بمذه الآية وهو يعلم تفسير هذه الآية ويعلم اختلاف العلماء في تفسير 
هذه الآية حتى بُعَلم الناس وحتى يبين للناس معنى هذه الآية. إن حذيفة بن اليمان وهو أحد أصحاب النبي -صلى الله عليه وسلم- بيقول: 
إن الحداية والضلال اللي موجودين في الآية مقصود بم الأمر بالمعروف والنهي عن المنكر لا يضرم مّن ضّلَ إا المْتَدَيْتُمْ يعني لا يضركم من 
ضل عن الأمر بالمعروف والنهي عن المنكر إذا اهتديتم انتم للأمر بالمعروف والنهي عن المنكر, يعني لو انت قررت انك تدعو إلى الله وانك 


"وسائل الأمر والنهي بين الغلاة والمفرطين" من سلسلة "فقه الدعوة" 





شبكة الطربق إلى الله way2allah.com‏ 





تأمر بالمعروف وتنهى عن المنكر ولقيت واحد بيقول لك لأ وده غلط وما تعملش ده. أو واحد تان أعرض عن ذلك؛ سواء عن إن هو 
يساعدك أو إن هو يعينك على ذلك أو إن هو يقبل منك هذاء فلا يضرك هذا عند الله -سبحانه وتعالى-» ده قول. 
القول الان لا يضركم من ضل من أهل الكتاب إذا أدوا الجزية, قاله مجاهد. 


ثم قال -تعالم- A E‏ ا کشم تَعْمَلُونَ"؛ هنا شيخ الإسلام بيذكر اختلاف الناس في هذه الآبة, وقال: "الاهتداء إنها يتم بأداء الواجب» 
فإذا قام المسلم با يجب عليه من الأمر بالمعروف والنهى عن المنكر كما قام بغيره من الواجبات لم يضره ضلال الضأال» وذلك يكون تارة 
بالقلب وتارة بلسانه, وتارة باليد". وبعد كده بدأ أ يتكلم على الفريقان من الناس اللي غلطوا في هذه الآية؛ اللي هو فريق ترك ما يجب عليه 
من الأمر والنهي تأويلًا هذه الآية كما قال أبو بكر الصديق إنكم تقرأون هذه الآية عَلَيَكُمْ أَنفْسَكُوْ لا يضرم مّن ضّلّ إِذَا اهْتَدَيْثُمْ وأنكم 
تضعوغا على غير موضعهاء وأ معت البي -صلى الله عليه وسلم- يقول إن الناس إذا رأوا منكرًا فلم يغيروه أوشك أن يعمهم الله بعقاب 
منه. والفريق الثاني من يرى الأمر بالمعروف والنهي عن المنكر إما بلسانه وإما بيده مطلقاء هنا بدأ شيخ الإسلام بيتكلم على إن الأمر 
بالمعروف والنهي عن المنكر يحتاج إلى حكمةء يحتاج إلى تدريب» يحتاج إلى فقه. يحتاج إلى حلم يحتاج إلى صبر» يحتاج إلى موازنات بين المصالح 
والمفاسد, ويحتاج إلى علم» فلا ينبغي مطلقًا إن احنا نعمم؛ واحد ياخد الآية ويبدأ يعممهاء ده هنا عنده مشکلة» عشان كده بدأ شيخ 
الإسلام يتكلم على الفريق الثاني وهو طول شوية في الفريق الثاني وضرب أمثلة في مسألة الفريق الثاني حتى يبين أن اللي ترك الأمر ارت 
والنهي عن المنكر كان عنده مشكلة, واللي استعمل الأمر بالمعروف والنهي عن المنكر بطريقة خاطئة برضه عنده مشكلة, بل عنده مشكلة 

كبيرة جدَاء وهذه المشكلة ممكن تضيع الأمة بل تضيع الدين كما أن ترك الأمر بالمعروف والنهي عن المنكر ممكن يضيع الدين؛ يعني كما أن 
الدين ممكن يضيع ها الناس تترك العبادة العظيمة زي الصلاة زي التوحيد زي قراءة القرآن زي الذكر زي الأمر بالمعروف والنهي عن المنكرء 
فيه عبادات عظيمة من الدين, فيه أركان للدين, وفيه واجبات للدين وفيه قيم مهمة في الدين» كذلك ممكن الدين يضيع أيضًا بالمغالاة والغلو 
في فهم أو في التطبيق دون حكمة ودون معرفة لمنهج البي -صلى الله عليه وسلم-. 

فبدأ شيخ الإسلام بيتكلم عن الفريق الثاني الناس اللي غالت أو اللي فهمت الآية غلط وسببت بفهمها الخاطئ مزيد من المشكلات ومزيد 
من تضييع الدين كما أن غيرهم تركوا الدين» يعني فيه ناس تركت الدين وفيه ناس استعملت الدين استعمال خاطئ فبالتالي نتج عنه أيضًا 


فساد عظيم. 


قال: "والفريق الثاني من يريد أن يأمر با معروف إما بلسانه وإما بيده مطلقًا من غير فقه ولا حلم ولا صبر ولا نظر فيما يصلح من ذلك وما 
لا يصلح» وما يُقَدَر عليه وما لا يُقَدَر شوفوا يا جماعة ال ٠‏ حاجات اللي ذكرهم شيخ الإسلام دول هيقف معاهم وقفات مهمة جدّاء 
ياريت نحط تحتهم خط: من غير فقه. ولا حلم ولا صبر, ولا نظر فيما يصلح من ذلك وما لا يصلح. عد كده معي فقه وحلم وصبر ونظر 
فيما يصلح وما لا يصلح وما بُقَدَر عليه وما لا بُقَدَر يبقى هنا هو ذاكر خمس حاجات وسادسهم؛ الرفق. هو ذكر الرفق قبل الموازنات. 
وهنا الفقه هيعبر عنه بالفقه ويعبر في موضع آخر بالعلمء يعني هنا ٠‏ شروط وضعها شيخ الإسلام ودندن حواء هو ما كتبهمش هذه شروط 
الأمر بالمعروف والنهي عن المنكر, وإنما هو دندن حول هذه المعاني ليبين أن الأمر يحتاج إلى رفق» يحتاج إلى فقه. يحتاج إلى حلم يحتاج إلى 
صبرء بحتاج إلى نظر في المصالح والمفاسد, يحتاج إلى نظر في قدرة الإنسان, الإنسان يقدر ولا لا يقدر؟ هل إعانه يتحمل ولا إعانه لا يتحمل؟ 
هل عنده قدرة على الكلام ولا ما عندوش قدرة على الكلام؟ هل عنده حجة ولا ما عندوش حجة؟ هل هو عنده قدرة على تحمل أعباء 
وتبعات هذا الأمر ولا ما عندوش قدرة على تحمل تبعات هذا الأمر؟ الأمر محتاج حقيقة إلى فهم للتشريع. فبدأ يتكلم على أن فيه ناس 

قررت إتها تسمع الآية وتعمل بما مطلقًا دون أن تفهم هذه المعاني وهذه الاعتبارات المهمة التي وضحها الله -سبحانه وتعالى-, وذكرها البي 
-صلى الله عليه وسلم-. وبينها أهل العلم عبر العصور. 


هنا بدأ شيخ الإسلام يتكلم على الطرف التاني اللي هو الطرف اللي قرر إنه يأمر بالمعروف وينهى عن المنكر بإيده أو بلسانه مطلقا دون أن 
يراعي هذه الاعتبارات؛ اللي هي نقدر نقول اعتبارات الأمر بالمعروف والنهي عن المنكرء نقدر نقول واجبات الأمر بالمعروف والنهي عن 
ا منكرء نقدر نقول من الأركان المهمة التي ينبغي مراعاتاء نقدر نقول بعض شروط الأمر بالمعروف والنهي عن المنكر, نقدر نقول موازنات 
الأمر بالمعروف والنهي عن المنكر, الحاجات اللي احنا لابد نفكر با ونفكر فيها في هذه العبادة العظيمة» الرفق والفقه والحلم والصبر والنظر 
في المصالح والمفاسد والنظر فيما يقدر عليه العبد. 

فيقول شيخ الإسلام كما في«حذيث أي تعلية الخشي» بدا شيج الإا يتكلم على إن الي -عليه الضلؤة والسلام: لم بطق الآمر 
با معروف والنهي عن المنكر, إنما النبي -عليه الصلاة والسلام- قال له مر بالمعروف وانمى عن المنكر. لكن عند حد معين لابد انك انت 
تتوقف. ليه أتوقف؟ لأن فيه حاجة تانية انت لا تقدر عليها. قال النبي -صلى الله عليه وسلم-: "بل ائتمروا بالمعروفٍ وتناهَوًا عن المنكر 
حقٌّ إذا رأَيْتَ شُحًا مطاعًا وهوّى مَبَعًّا ودنيا مئر وإعجاب كلّ ذي رأي برأيه فعليك نفسّك ودغ أمرّ العوَام فان من ورائكم أيَامَا الصّيرُ 
فيهنَ مثل قبضٍ على الجمر, للعامل فيهنٌ مثل أجرٍ خسن رجلا يعمّلونَ مغل عمله"". 

هنا بدأ البي -صلى الله عليه وسلم- يقول للصحابي إن انت تدعو إلى الله -سبحانه وتعالى- لكن فيه وقت من الأوقات الدعوة بيكون 
الأمر فيه صعوبة بمكان, الناس مش هتسمع الكلام ليه؟ فيه شح مطاع؛ فيه واحد أورث الشح» لما واحد يكون عنده شح شديد فانت 
محتاج تعالح هذا الشح» عارفين إصلاح الآلة؛ عارفين فيه عربية محتاجة بنزين بس عشان تمشي» فيه عربية محتاجة ماية عشان تمشيء فيه جهاز 
محتاج يتحط بس في الكهربا يتوصل بمصدر الطاقة عشان يشتغل» لكن فيه جهاز بايظ أصلًا حتى لو وصلته بمصدر الكهرباء حتى لو حطيت 
له بنزين» وحطيت ها ماية هي فيها مشكلة؛ محتاجة تتصلح الأول. فيه بني آدم عنده مستقبلات طبيعية محتاج إن هو حد بس يعرفه الحق 
فين وهو ينطلق في الحق» لكن فيه واحد عنده مستقبلات غلط هو محتاج يغير مستقبلاته» يبقى عنده شح مطاع, عنده إن مصلحته الشخصية 
هي دي المطاعة عنده» هو ما عندوش الحق والباطل ما عندوش معيار الحق المطاع, ما عندوش معيار العدل هو المطاع, ما عندوش الوحي 
هو المطاع, هو عنده نفسه ومصلحة نفسه هي دي المطاعة, عنده شح» الدين أصلًا مبني على البذل مبني على التصديق والاستسلام فهو 
مش قادر مش هيبذل؛ مش هيبذل من وقته» مش هيبذل من ماله» مش هيبذل من نفسه» مش هيبذل من فکره» مش هيبذل فبالتالي هو 
مهما انت تقول هو فيه حتة مُشْكلَة محتاجة تتغير الأول إذا رَأَيْتَ شا مطاعًا وهوّى متَبَعًا إن هو عنده قصة إن هواه هو اللي بيقوده, 
ودنيا رة وإعجاب كلّ ذي رأي برأيه ورأيت العجب وإيثار الدنيا والشح واتباع الحوى وأمر لا طاقة لك بهء فقال له: عليك بنفسك ودع 
عنك أمر العوام» فإن من وراءك اام الصبر. 

فيأق الأمر والنهي معتقدًا أنه مطيعا لله ورسوله وهو معتدٍ في حدوده» هنا بدأ شيخ الإسلام بيقول: لو واحد لقى الحاجات دي وما "معش 
كلام النبي -صلى الله عليه وسلم- اللي قال له: في الموقف ده حاول انك تطبق الدين عن نفسك, حاول انك انت تقيم الدين في نفسك» 
لو لقيت الناس مش هتسمع ولقيت الهوى متبع؛ ولقيت إن أي كلام هيتقال هيؤول تأويل آخرء ولقيت أن انت هيبقى فيه مفسدة أكبر من 
المصلحة؛ ولقيت إن انت لا قدرة لك على التغيير ولا قدرة لك على البيان ولا قدرة لك على الأمر والنهي, فعليك بنفسك يعني انت اصبر 
على الدين» اصبر على إقامة الدين في نفسك في أبنائك في من تستطيع أن تبلغهم فقط, ودع عنك أمر العوام يعني ما تشيلش هم المسئولية 


٠. 7‏ 
صحيح ابن حبان 

الكبيرة اللي انت مش هتقدر تشيلهاء إنها شيل نفسك وشيل من تستطيع؛ شيل من تعول» شيل مسئوليتك فقط لأنك لن تستطيع أن تتحمل 
هم العوام اللي هي عموم الناس, 

فقال: يأتي بالأمر والنهي معتقدًا أنه مطيع لله ورسوله» يعني الناس اللي فهمت الآية إا مطلقة دون هذه الحدود اللي النبي -عليه الصلاة 
والسلام- وضعها اللي هي الشح المطاع والحواء المتبع والدنيا وإعجاب كل ذي رأي برأيه وأمر لا يدان لك به فشيخ الإسلام هنا بيقول: 
إن حتى الأمر بالمعروف والنهي عن المنكر يا جماعة له فقه له حدود له شروط» مش كله في كل وقت وني كل حاجة نتكلم ونقول أي حاجة 
وكل حاجة تغير بالإيدء لا لا لا الكلام ده مش صحيح, الكلام ده محتاج إلى موازنة كيف طبق النبي -صلى الله عليه وسلم-؟ 


وهنا يا جماعة نقطة مهمة جدًا أن القرآن نزل مطبقاء يعني إيه مطبقا؟ يعني احنا النهاردة بدسمع مثلّا واحد بيدعي يقول أنا مغلا ليبرالي أو 
علماني أو غير ذلك, ويبدأ يطلع فكرة جديدة ويقول والله كل واحد يفهم الدين بمزاجه, لا يا جماعة؛ ربنا -سبحانه وتعالى- نزل الوحي وأمر 
النبي -عليه الصلاة والسلام- أن يطبقه. وأمرنا إن احنا نتبع النبي -عليه الصلاة والسلام-» وقال: "لذ گان لَكُمْ في رَسُول الله أَسْوَةٌ 
عدن" > يعني اللي عايز يفهم القرآن هيدور على سيرة النبي -صلى الله عليه وسلم-, اللي عايز يفهم الآية دي معناها إيه؟ 
هيشوف النبي -عليه الصلاة والسلام- فهمها ازاي» فيه معنى يا جماعة امه معنى شرعي» يعني إيه معنى شرعي؟ يعني فيه مصطلحات صُكّت 
من جديد» يعني الشرع نقل ألفاظ من معان لغوية إلى معان شرعية؛ يعني كلمة الصلاة في اللغة العربية يعني الدعاء, يعني يقولوا صلى يعني 
دعاء يعني واحد دعي إلى الطعام فواحد لى وكان صائم فلبى والآخر قام فصلىء يعني قام دعا لهم, لكن المتبادر إلى الذهن الآن عند جميع 
المسلمين يعني إيه صلى؟ يعني قام صلى يعني قام قال: الله أكبر وصلى الصلاة المعروفة؛ الألفاظ المعروفة والأذكار المعروفة في الأوقات 
المعروفة على الحيئة المعروفةء السجود المعروف والركوع المعروف. ده بقى الشرع نقل لفظ الصلاة ده بقى له معنى مختلف عن المعنى اللي كان 
معروف في اللغة قدياء فهنا لو احنا عايزين نفهم الشرع احنا عايزين نفهم معان ألفاظ القرآن الكريم, لو احنا عايزين نعرف الوحي فلننظر 
إلى كيف طبق النبي -صلى الله عليه وسلم- هذا الوحي» إن لما 2 الأمر بالمعروف والنهي عن المنكر مش معناه الصورة الذهنية سواء 
الخاطئة أو المرسومة في ذهن كل إنسان» إنما لو عايزين نفهم ده نفهم النبي -صلى الله عليه وسلم- عمل كده ازاي؟ وازاي ربنا أمرنا بده؟ 
وازاي ربنا تكلم بمذا الكلام؟ وربنا أمر النبي -عليه الصلاة والسلام- إنه ينفذ هذا الكلام وأمرنا إن احنا نفهم هذا الكلام من كلام الله - 
سبحانه وتعالى- ومن تطبيق النبي -صلى الله عليه وسلم -. 


أمنا أم المؤمنين عائشة تقول: "كان النبي -صلى الله عليه وسلم- خلقه القرآن". هنا يا شيخ الإسلام بيوضح ضوابط هذا الكلام في ضوء 
تنفيذ البي -صلى الله عليه وسلم-؛ في ضوء معيارية تطب تطبيق البي -صلى الله عليه وسلم-. 

بيقول: إن الناس اللي فهمت خطأ للآية بدأ الفريق الاي من المخطئين في تفسير الآية إنه يعمم نوع معين من الأمر با معروف والنهي عن 
المنكر اللي هو درجة من درجات الإنكار باليد أو الأمر باليد أو الأمر باللسان أو التطبيق باللسان فقط دون أن يراعي هذه الاعتبارات 
الشرعية وهذه الحدود الفاصلة اللي ينبغي عندها أن يقف» لإنه بعد كده هيسبب مفسدة عظيمة منهي عنها أصلًا شرعًا. 

قال: "فيأق بالأمر بالمعروف والنهي عن المنكر معتقدا انه مطيع لله ورسوله وهو معتدٍ في حدوده» كما نصب كنثير من أهل البدع والأهواء 
نفسه للأمر والنهي", بيقول زي ما كتير من أهل البدع والأهواء وضع نفسه مكان النبي محمد -صلى الله عليه وسلم-» وبدأ يعمم أفكاره 
وتصوراته وحكاياته على الناس» وبدأ يكلم الناس آمرًا بالمعروف وناهيًا عن المنكر متخيلًا إن هو كده بيعمل عمل خير وهو في الحقيقة بینشر 
كلام غلط؛ وبيدشر أهواءه وأفكاره وتصوراته لا ينشر كلام الله وكلام النبي -صلى الله عليه وسلم-» ولا يأمر بالمعروف الذي أمره الله أن 
يأمر به ولا ينهى عن المنكر -هنا يا جماعة المعروف والمنكر ده المعروف شرعا والمنكر شرعا- يعني كلمة معروف وكلمة منكر يعني فيه فلان 

يقولوا مين فلان يقولوا فلان يا عم ده فلان ده معروف؛ معروف يعني إيه؟ يعني الناس عارفينه» ده مش المقصود, إنما المعروف يعني المعروف 
عند الله -سبحانه وتعالى - أنه معروف, المنكر يعني المنكر الذي قبحه الله -سبحانه وتعالى- شرعًاء الذي قبحه النبي -صلى الله عليه وسلمه- 
شرعاء الذي رتب عليه إثم فده امه منكر, لكن منكر في اللغة يعني واحد نكرة يعني واحد مش معروف واحد مش معرف» منكر في اللغة 
العربية في الألفاظ يقولوا: الغير معرف؛ وفيه تعريف بالألف واللام وتعريف بالإضافة وفيه أعلام, لكن هنا ده مش المقصود, المقصود هنا 
المنكر شرعاء المعروف شرعاء يعني الشيء الحمود عند الله -سبحانه وتعالى-» الشيء الممدوح عند الله -سبحانه وتعالى-. 

فبيقول إن بعض الناس تفهم الآية غلط وتبدأ تأمر وتنهى على الطريقة التي تراها هي صحيحة دون أن تراعي كلام النبي -صلى الله عليه 
وسلم- وتطبيق النبي -صلى الله عليه وسلم-» فتفهم الآيات وفق مرادها لا وفق مراد الله -سبحانه وتعالى-. 

قال: "كالخوارج والمعتزلة والرافضة وغيرهم من غلط فيما آتاه الله من الأمر والنهي والجهاد وغير ذلك وكان فساده أعظم من صلاحه", بدأ 
شيخ الإسلام بيقول إن فيه بعض الناس استعملت أساليب خطأ في الأمر بالمعروف والنهي عن المنكر فأدى ذلك إلى فساد أكبر من الصلاح» 
وهم متخيلين إن هم بيعملوا الصلاح» كنا عاملين درس امه عقلية الخوارج؛ إن الخوارج صحيح هم طائفة من الناس وم أفكار خاطئة لكن 
فيه عقلية فيه طريقة تفكير اسمها طريقة تفكبر الخوارج» اللي هي طريقة طائشة واحد مش بيفكر كويس» واحد ما عندوش موازنات» واحد 
ما ييفهمش ال حكمة؛ معندوش نضج ولا عقل في التفكيرء إا هو عنده تطرف في طريقة تفكيره» لأسف لفظ الخوارج ده بقى عارفين التهمة 
اللي أي حد مختلف مع أي حد يقول لك ده من الخوارج» يعني بقى كل الناس بتستعمله» يعني أي شيخ بيختلف مع شيخ تاني أو بيختلف 
مع طائفة من الناس يقول عليهم خوارج» الحكومة لما بتتضايق من حد بتقول عليهم خوارج» الجماعات ها تتضايق من الحكومة تقول عليهم 
خوارج» 

احنا حتاجين نقف مع هذا اللفظ الشرعي اللي استعمله النبي -صلى الله عليه وسلم- وإيه معناه؟ وإيه المفهوم منه؟ وإيه مقصوده؟ وهل ده 
ينطبق على اللي احنا بنقوله؟ ولا هي كم الناس بترمي بعضها البعض وخلاص؟ 

هنا شيخ الإسلام بيقول: إن طائفة اسمها طائفة الخوارج» وطائفة اسمها طائفة الرافضة -اللي هم الشيعة-, وطائفة امها طائفة المعتزلةء هذه 
الطوائف ضلت في باب الأمر بالمعروف والنهي عن المنكر إيه كان سبب ضلالهم؟ سبب ضلالهم إن هم فهموا الآية بطريقة خاطئة فعمموا 
الأمر بالمعروف والنهي عن المنكر باليد على كل المستويات. 

يعني الخوارج فيهم مشكلتين: 

المشكلة الأولانية إن هم بيفصلوا بين القرآن والسنةء يعني هو شايف القرآن حاجة وشايف السنة حاجة, اللي هو الراجل اللي قال للنبي - 
عليه الصلاة والسلام-: اعدل» فقال النبي -صلى الله عليه وسلم- ويلك من يعدل إن لم أعدل؟ هو شايف إن تطبيق النبي -عليه الصلاة 
والسلام- غير القرآن, فهو قرر ده. ده أول مشكلة الخوارج» إن هو شايف إنه بيفهم الوحي أكتر من النبي محمد -صلى الله عليه وسلم-, 
فبدأ يعاتب النبي -عليه الصلاة والسلام- على تطبيق النبي -عليه الصلاة والسلام- للوحي الخاطئ» هو فاهم إن النبي -عليه الصلاة 
والسلام- طبق الوحي خطأء وطبعا هو ضل ضلال بعيد إن ربنا -سبحانه وتعالى- رَكى النبي -صلى الله عليه وسلم- وقال له: 'وَإِنّكَ لَعَلَى 
خُّق عَظِيم" القلم: 4 ربا -سبحانه وتعالى- أمر الناس باتباع النبي -صلى الله عليه وسلم-» وقال: "لَقَدْ گان لَكُمْ في رَسُولٍ الله أسْوَةٌ حَسََةٌ 
لمن گان تجو الله وَالْيَوْمَ الآخرّ" > ربنا -سبحانه وتعالى- قال: "فل إن كنم بون الله فَاتبعُونٍ بكم الل" » ربنا 
-سبحانه وتعالى - ذكر في كتابه الكريم أكثر من سبعين مرة آيات تحض على طاعة النبي -صلى الله عليه وسلم- وعلى الاقتداء بالبي - 
صلى الله عليه وسلم- وعلى اتباع النبي -صلى الله عليه وسلم-» ومع ذلك هو قرر إن هو الخوارج ده فكرة» فكرة إن هو شايف نفسه 
أفهم للدين حتى من النبي محمد -صلى الله عليه وسلم-. 

الفكرة التانية إن هو جريء, إن هو جريء جدًاء يعني بيستحل بسهولة, عنده تطرف, ما بيعرفش يفهم» عارفين فيه ناس كده عندها مشكلة» 
يقول لك أنا إيه؟ أنا ما بعرفش أجيبها على بعضهاء أنا يا كده يا كده, مفيش حاجة اسمها كده» الإسلام بيعلمك انك انت تتوازن؛ دايا 
تتوازن في حياتك كلهاء عارفين اللي هو انت بتصلي وبعد كده بتنزل الشغل وبعد كده تطلع من الشغل تروح تزور مريض وتعود مريض وبعد 
كده تطلع على جنازة وبعد كده ترجع تصلي تاني. طب ازاي ألاقي قلبي في الصلاة؟ وازاي ألاقي قلبي في الشغل؟ وازاي آكل من حلال؟ 
وازاي أبقى زوج؟ وازاي أبقى ابن؟ وازاي أبقى أب؟ وازاي أبقى صاحب؟ وكل مقام من دول مختلف, انت بتقعد مع صاحبك هو صاحبك 
بيقول لك ازيك يالا؟ وبتهزروا مع بعض بطريقة عادية احنا أصحاب» وبعد كده بتنزل تروح تطلب العلم وبتروح تدرس بتقابل الشيخ بتقابله 
بكل توقير واحترام» وبعد كده بتنزل انت تشتغل فانت بتبقى في شغلك انت لك مكانة معينة» وبعد كده بتيجي عند أمك بتعامل أمك بطريقة 
انت ابن؛ انت هنا مش جاي ها الشيخ ولا جاي ها المهندس ولا جاي ها الدكتور ولا جاي ها الباشاء انت جاي ها ابن» اللي تقول لك 
عليه اعمله. تقول لك انزل امسح» اعمل كذاء ارمي الزبالة» انت جاي هنا ابن» انت جاية هنا زوجة, انت جاي هنا موظف, انت جاي هنا 
صاحب, انت جاي هنا جار» الإسلام بيعلمك انك تنوازن» انك تعرف تتعامل وتحقق عبوديات مختلفة في أوقات مختلفة. 

فيه ناس دماغها أبيض وأسود هو عنده يا أبيض يا أسود, ودي طبعا عقليات هدمها الشرع, كل من له صلة بالشرع يفهم إن الشرع أكثر 
تفصيلا وأكثر حكمة من هذا التطرف أو هذه المعاملات التي فيها نوع من أنواع الجنوح. 

هنا الفريق التاني ده اللي هم الخوارج كانوا عندهم مشكلة في فهم الإجان, فبالتالي كان عندهم مشكلة في فهم الأمر بالمعروف والنهي عن 
المنكر, فبدأوا يخرجوا أو بدأوا يكفروا المسلمين, ودي النقطة الثانية إن هم عندهم جرأة على دين الناس إنه بيكفر الناس. 


التكفير ده مصيبة إن انت عشان تتكلم في دين واحد ده حتاج منك انك انت هتتسأل يوم القيامة» ربا يسألك انت قلت على عرض فلان 
ليه؟ انت قلت على دين فلان كده ليه؟ "وَلَا تَقفْ ما لَيْسَ لَكَ به عِلْمٌ -يعني لا تتبع ما ليس لك به علم- إِنَّ السّمْعَ وَالْبَصَرَ وَالْفوَادَ كُلُ 
المعتزلة طائفة من الناس قدمت العقل على الوحي, قدمت العقل على الشرع يعني مش في مجال إن احنا نطرح أوي أفكار الجماعات أو 
أفكار الفرق» لكن سريعًا كده التلات فرق دول؛ الخوارج المعتزلة روافض الشيعة ضلوا في مسألة الأمر بالمعروف والنهي عن المنكر وقرروا 
إن هم يطبقوا الأمر بالمعروف والنهي عن المنكر بالقوة فقط, الأمر بالمعروف والنهي عن المنكر عندهم لا يحتاج إلى فقه ولا يحتاج إلى حلم 
وصبر ونظر في المآلات. إنما هو بالنسبة لهم كده صبة واحدة» هو كلمة واحدة فبالتالي كان عندهم ضلال شديد, واستحلوا دماء كثيرة جدًا 
وده تسبب في مفاسد عظيمة جدًا. 


بعد كده بدأ شيخ الإسلام يتكلم على إن من الموازنات التي أمرنا فيها في الأمر بالمعروف والنهي عن المنكر مسألة الصبر على جور الأئمة 
قال: "وهذا أمر النبي -صلى الله عليه وسلم- على بالصبر على جور الأئمة, يعني إيه الأئمة يا جماعة؟ هقول لكم الحكاية من الأول؛ بداية 
قبل بعثة النبي -صلى الله عليه وسلم- كان الناس بتتحاكم إلى الأهواءء يعني إيه بتتحاكم إلى الأهواء؟ يعني فيه مغلا قبيلة؛ القبيلة دي 
بيحكمها فرد» الفرد ده الناس كلها بتمشي يمين على دماغ الفرد أو بتمشي شال على دماغ الفرد» فكان بيتحاكموا إلى هوى واحد, ده كان 
موجود, ما كانش موجود في قبائل العرب أوي لکن موجود عند غيرهم» يعني كان موجود في الفرس كان موجود في الروم, كان فيه واحد هو 
بيمشي السفينة كلها يا يمين يا شمال» فهم كلهم بيتحاكموا إلى هواه فكان هو أحيانًا بيتكلم بسلطة الإله وأحيانً بيتكلم بسلطة نفسه. لكن 
هو في الآخر خالص إيه؟ الجميع تابعون لسلطته هو بالهوى» بعد كده كان فيه قبائل العرب على الصعيد الآخر كان الناس بتتحاكم إلى القبيلة» 

يعني أعراف القبيلة؟ ده بقى بيتحاكموا إلى أهواء مجتمعة: يعني مجموعة من الناس كده دول كبراء القبيلة فدول كانوا بمشوا القبيلة بمين وكانوا 
بمشوا القبيلة شمال. 

لما بُعث النبي -صلى الله عليه وسلم- كداعية؛ النبي -عليه الصلاة والسلام- كان بيدعو الناس إلى عباد الله وحده لا شريك له. وبدأ إنه 
أصلًا يكلمهم عن عبادة الله وعن تعظيم أمر الله. وبعد كده أذن الله -سبحانه وتعالى- بمجرة النبي -صلى الله عليه وسلم- فأقام البي - 
صلى الله عليه وسلم- دولة؛ هنا لما أقام البي -عليه الصلاة والسلام- دولة؛ بقى لابد من إقامة نظام سياسي» طب النظام السياسي ده 
هيقوم على إيه؟ فبدأ يظهر مصطلح شرعي» ربنا -سبحانه وتعالى - أمرنا به اللي هو مصطلح أولو الأمر أو الطاعة, يعني إيه طاعة؟ يعني 
انت تطيع اللي قدامك» تطيعه ليه؟ فبدأ الصحابة مش متعودين إن احنا نطيع حد» احنا متعودين إن احنا نطيع كبير القبيلة أو متعودين إن 
احنا نطيع الأقوى» لكن مش متعودين إن احنا نطيع الدين: وبعدين بدأوا يقولوا للنبي -عليه الصلاة والسلام- خلاص احنا ممكن نطيعك 
انت لكن مش هنطيع حد تان إلا انت» فبدأ البي -عليه الصلاة والسلام- يُرِسّخْ معنى إن فيه حاجة اسمها أمير, فيه حاجة اسمها إمام» قال 
النبي -صلى الله عليه وسلم-: "من أطاعني فَقَدْ أطاعَ الله ومن عصان فَقَدْ عَصّى الله ومن أطاعَ أميري فَقَدْ أطاعني, ومّن عَصَّى أميري فَقَدْ 
عصان "“ بدأ النبي -عليه الصلاة والسلام- جرج مغلا سرية أو غزوة» فيقول لهم مغلا على الغزوة عبد الله بن جحش» على الغزوة مثلا 
أسامة بن زيد, يعني إيه عليها؟ يعني أميرها يعني 5 يعني كبيرهاء طبعا كبيرها ده ما لوش علاقة بمقام, يعني كان ممكن يكون في الغزوة دي 
أو في السرية دي أو في المعركة دي واحد يكون أقدم منه وأكبر منه وأعلم منه وأفقه منه وأحب إلى الله منه وأحب إلى النبي -عليه الصلاة 
والسلام- منه. ومع ذلك النبي -عليه الصلاة والسلام- كان بيقيم الأمراء على معايير مختلفة تمامًا على معيار إن هو أقدم أو إن هو أعلم 
أو إن هو أسبق أو إن هو له فضل في الدين. 

فبدأ يظهر مصطلح اللي هو مصطلح الولي أو ولي الأمر أو الأمير» المصطلح ده شرعا ده مصطلح استعمله النبي -عليه الصلاة والسلام- 
ليعلم ناس مسألة إن الأمر الحياتٍ محتاج مننا إلى تنظيم ومحتاج مننا إلى إقامة عدل» وإن ده مش هيتم بأهواء الناس» تخيلوا كده لو الناس طالعة 
مثلّا في معركة؛ أسامة بن زيد قائد وبعد كده لما واحد قال له احنا مثلا هنهاجم بالليل قام قايل له لا أنا مش مقتنع احنا تحاجم الصبح» فقام 
واحد قال احنا هنطفي النار قام قال له لأ لأ احنا نقيد النار» فواحد بيقول له طب احنا مثا قبل ما تماجم هنطلع تلاتة قال له لأ احنا 
هنطلع عشرة» هيقعدوا يختلفوا عمر ما أي مهمة هتنجز, ده من المسلمات الحياتية وده معروف على فكرة عند الجميع» الواحد بيتعجب إن 
ده مشاهد ومعترف به في كل مستويات الأعمال في العام كلهء وبيجي الناس عند الدين تحس إن بقى عندهم مشكلة كده» تحس إن فيه حتة 
كده بدأت تنور إن ده غلطء يا جماعة هو فيه إيه؟ هو ده نظام مجتمعي عالمي ده في كل حاجة زي السنة امجتمعية. 


فالبي -صلى الله عليه وسلم- بدأ يقول للصحابة إن هم يطيعوا الأمراء اللي النبي -عليه الصلاة والسلام- أمَرّهم عليهم» وبعد كده بعد 
موت النبي -صلى الله عليه وسلم- الصحابة اتفقوا على إن يكون أبو بكر الصديق وده كان بتولية النبي -صلى الله عليه وسلم-. وبدأ أبو 
بكر الصديق يكون خليفة للبي -صلى الله عليه وسلم-, ثم أبو بكر الصديق حكم بالعدل وحكم بالشرع فماكنش الناس عندهم مشكلة 
ليه؟ لأن الشرع هنا التقى مع السلطة, يعني أعلى رأس شرعية هي أعلى سلطة شرعية؛ يعني هي أعلى سلطة اللي هي خليفة البي -صلى 
الله عليه وسلم- اللي هو مدير الأمة رئيس الأمة أمير الأمة هو أعلم الأمة بالشرع» وبعد كده مرت الأيام وبعد كده جاء عمر وبعد كده 
عثمان وبعد كده علي بن أبي طالب وانقضت الخلافة الراشدة؛ وكان في الخلافة الراشدة كان أعلى سلطة في الخلافة هو أعلم الناس بالدين» 
بعد كده بدأ بحصل افتراق؛ افتراق ما بين السلطان والقرآن, افتراق ما بين السلطة الشرعية اللي هي الدين وعلم الدين وإقامة الدين وفهم 


+ صحيح البخاري ومسلم 


"وسائل الأمر والنهي بين الغلاة والمفرطين" من سلسلة "فقه الدعوة" 





شبكة الطربق إلى الله way2allah.com‏ 





الدين وتطبيق الدينء وما بين السلطة السياسية اللي الناس بتحكمهاء فقامت الدولة الأموية وقام الك العادل مغلا في سيدنا معاوية بن أبي 
سفيان -رضي الله عنه-» وبدأ يحصل انتقال من مسألة إن الناس بتعشاور في أكتر واحد ينفع ديًا ويكون هو الأمير عليهم وإنه يكون قوي 
أمين» إلى أن بقت مسألة عصبيات وبدأ يحصل نوع من أنواع انتقال الخلافة الرشيدة إلى ملك عادل» ثم بعد ذلك توالت الأيام والدول» 
الدولة الأموية وبعد كده الدولة العباسية وبعد كده الدولة العثمانية» لكن في كل ده علماء المسلمين عبر العصور بيقولوا هؤلاء حتى وإن 
انتْقِصَ عقد الطاعة ما بين المسلمين وبين هذا الخليفة أو هذا الأمير أو هذا الملك أو هذا السلطان عليهم لكن يبقى له حكم الطاعة العا 
عندنا فيه ناس خالفت زي مغلا الخوارج قال لك لا احنا هم بيبقى ما عندهمش مشكلة خالص إن هم يسفكوا الدماء لأي حدء لأن هو 
أصلًا مبني تفكيره أصلًا -تفكير الخوارج- مبني على عقيدة إن اللي ما بيعجبوش بيكفره» وهو شايف إن هو نفسه أعلى من أي حد في 
الدين» حتى هو نفسه أعلى من النبي محمد -صلى الله عليه وسلم-. وغيرهم من أهل البدع أيضًا كانوا بيخرجون بالسيف» عارفين يا جماعة 
فيه تلاتة من الخلفاء الراشدين ماتوا مقتولين؛ عمر بن الخطاب مات مقتول» عثمان بن عفان مات مقتول, علي بن أبي طالب مات مقتول» 
ولكن لأنهم خلفاء راشدين لم يتخذوا حراسّاء لإن هو بيقول لك أنا رجل دين أصلًا مش محتاج حراسة, أنا راجل عايش عشان الدين وهموت 
عشان الدين» لكن معاوية بن أبي سفيان -رضي الله عنه- حول الأمر إلى ملك, معاوية بن أبي سفيان بنى القصور وعمل حراس» وكانت دي 
نقطة فاصلة وتحول تاريخي في أمة الإسلام. 


ابن خلدون في مقدمته اعتذر لسيدنا معاوية بن أبي سفيان وقال قال إن الأمم وسنن الله في إقامة الدول وامجتمعات لا تقوم إلا على العصبات» 
وإن اللي النبي -صلى الله عليه وسلم- عمله والخلافة الراشدة ده كان استشاء من كل السنن الكونية والاجتماعية يعني النبي -عليه الصلاة 
والسلام- استطاع إن هو يقيم شيء على الدين وهذا الشيء استمر أربع خلفاء» ودي في سابقة لم تحدث في أي تاريخ عبر ذلك» لكن 
الطبيعي إن كان لابد إن الدين عشان يقوم لابد إن يكون فيه عصبة تحميه, فبيقول إن سيدنا معاوية بن أبي سفيان أنقذ الإسلام, يعني هو 
على عكس كتير من المؤرخين اللي كانوا بيهاجموا سيدنا معاوية وبيهاجموا ابنه وبيهاجموا انتقال الحكم من الخلافة إلى الملك, ابن خلدون اعتبر 
ذلك شيء محمود, ليه؟ قال لأن ده كان إنقاذ للإسلام على عكس النصرانية واليهودية وغير ذلك لولا إن معاوية فعل ذلك لضاع الدين› 
لإن الدين السنن الجتمعية بتقول إنه لا يقوم إلا على العصبات وكان أقوى عصبة في هذا الوقت هي عصبة بني أمية, فكان فعل معاوية إنقاذ 
للدين. 


الشاهد اللي أنا عايز أقوله أنا بس كل ده عشان أوضح نقطة يعني إيه الأئمة, الأئمة دول الئاس اللي مفروض إنما بتحكم بالشرع» الأمر 
اختلف من دولة لدولة ومن حقبة لحقبة, بدأت الدولة الأموية وبعد كده الدولة العباسية وبعد كده الدولة العثمانية وبعد كده جاء الاستعمار 
وبعد كده بدأت حاجة اسمها الدولة القومية دي دولة مختلفة تمامًا عن اللي احنا بنتكلم فيه إن الدول اللي احنا بنتكلم فيها دي الأموية 
والعثمانية والعباسية ودولة الخلافة» دي كلها كانت بيحكمها شرع لكن لما جاءت الدولة القومية؛ الدولة القومية مسألة مختلفة إن المحور فيها 
مش الدين» إنما الحور فيها هو الوطن, الأرض» الحدود, بيوالوا ويعادوا على الحدود, بيبقى معيار الحب والكره على الحدود. بقى فلان 
مفروض إن له ترتيب معين لإنه مجدس بجنسية معينة» بغض النظر عن دينه. يعني بغض النظر هو دينه إيه؟ بغض النظر هو بيؤمن بربنا والا 
مش بيؤمن» على عكس دولة النبي -صلى الله عليه وسلم-. 

الشاهد إن لفظ الإمام ده هو لفظ استعمل شرعًا لبيان صاحب السلطة الذي يحكم في الناس بالشرع» طيب» افرض الراجل ده اللي بيحكم 
الناس بالشرع ده عنده مشكلة, عنده مشكلة مثلًا إن هو بيعمل معصية إن هو فيه بعض الظلم» فيه بعض المشاكل» طب نعمل إيه؟ هل 
الناس تسكت؟ هل الناس تنكر؟ هل ناس تيص تعمل إيه؟ فهنا البي -صلى الله عليه وسلم- أمر بالصبر على جور الأئمة, لحد فين؟ قال 

لحد حد معين؟ شيخ الإسلام بقى بيقول إن ده من الفقه ني الأمر بالمعروف والنهي عن المنكرء إن ليه النبي -عليه الصلاة والسلام- أمر 
بده؟ شيخ الإسلام بيرضح إن النبي -عليه الصلاة والسلام- لما هو بيتكلم على الأمر با معروف والنهي عن المنكر قال إن المسألة ها ضوابط, 
فشيخ الإسلام بيستدل على هذه الضوابط وهذه الموازنات بنهي النبي -صلى الله عليه وسلم- عن الخروج على الأئمة, فقال: "ولهذا -يعني 
لهذا الاعتبار من اعتبار المصالح والمفاسد والموازنات- أمر النبي -صلى الله عليه وسلم- بالصبر على جور الأئمة". يعني لما يكون فيه إمام 
وجار على الناس» وفعل فعل فيه نوع من أنواع الظلم؛ هل الناس مجرد ما حصل كده تقوم تخرج عليه؟ قال طب خلاص خلينا نمشي في 
السلسلة دي» طيب الراجل عمل مظلمة وده اللي حصل مع سيدنا عثمان بن عفان بعض الناس رأت أنه فعل مظلمة» طب عملوا إيه؟ 
قاموا قابمين قتلوه» طب إيه اللي حصل ها قتلوه؟ هل حلت المشكلة؟ لاء وحصل مع علي بن أبي طالب؟ بعض الناس قالت لك ده علي 
بن أبي طالب عمل حاجة غلطء قام قتلوه» عارفين سلسلة القتال المستمرة اللي ما بتنتهيش؟ سلسلة الفساد المستمر ما بتنتهيش, ليه؟ لأن 
هو شايف إن فيه خطأ. فلذلك إن الناتج اللي انت عملته بعد ما بعض الناس يتخيل إن كده دي شجاعة, لا ده مش شجاعة:؛ لأن انت 
رعا تتسبب في مفسدة أعظم من المصلحة اللي انت ترجوهاء انت كنت قايم عشان إيه؟ يعني اللي قام قتل عثمان بن عفان ده تخيلوا قتل 
عثمان بن عفان ليه؟ قال لك أصل عثمان بن عفان ما بيطبقش الشرع, تخيلوا كده» طيب عثمان بن عفان ما بيطبقش الشرع زي مين يعني؟ 
ما بيطبقش الشرع زي أبو بكر لا شك إن عنمان ما بيطبقش الشرع زي أبو بكرء أبو بكر أفضل من عثمان بن عفان» لكن هل انت 
متخيل إن انت ها تقوم وتقتل عثمان بن عفان؟ انت هتلاقي حد تاني هيحل لك المشكلة يكون يجتمع عليه الجميع؟! 

فشيخ الإسلام هنا بيستدل بأمر المصالح والمفاسد والموازنات» في الأمر بالمعروف والنهي عن المنكر, قال وهذا أمر النبي -صلى الله عليه 
وسلم- بالصبر على جور الأئمة» طبعا ده يا جماعة على نقطة اللي احنا بنتكلم فيها على نقطة الإيه؟ الدول التي توارثت حكم الشرع من 
جيل إلى جيل وكانت تحكم بالقرآن. 


الدولة القومية أمر مختلف تماماء الدولة القومية الوطنية دي مسألة مختلفة تماماء يعني أنا أظن إن هي لو كانت على عهد عمر لجمع أهلها أهل 
بدر» مسألة كبيرة وواسعة وفيها تفاصيل كتيرة واعتبارات كتيرة» بعض الناس عندنا برضه متطرفين» عندنا واحد اعتبر إن دي هي دولة الخلافة؛ 
دولة البي -صلى الله عليه وسلم- وأسقط عليها كل الأحكام التي كانت موجودة على عهد البي -عليه الصلاة والسلام- مجرد تشابه 
الألفاظ إن ده إمام وده إمام» وبعض الناس العكس تماما قال لك لا لا لا ده غلط وفيه مخالفات شديدة فبالتالي قرر إن هو يكفر كل اللي 


موجودین» وده تطرف شديد الأمرء فيه تفاصيل كتيرة, فيه اعتبارات كثيرة. 


شيخ الإسلام بيقول يا جماعة إن الموازنات مهمة جدًا في فقه وفهم الأمر بالمعروف والنهي عن المنكرء هل الدولة القومية هي دولة البي محمد 
-صلى الله عليه وسلم-؟ لا يقيئًا. هل الدولة القومية هي دولة مناوئة ومعادية للرسول -صلى الله عليه وسلم-؟ أيضًا لا الأمر فيه تفاصيل 
كثيرة وفيه اعتبارات كثيرة ويحتاج إلى فقه. 

فهنا شيخ الإسلام بيستدل بمسألة الموازنات على أمر النبي -عليه الصلاة والسلام- بالصبر على جور الأئمةء قال: "ونماهم عن قتالحم ما 
أقاموا الصلاة" فهنا شيخ الإسلام بيقول إن النبي -عليه الصلاة والسلام- قال لهم ما حدش يقاتل الأئمة, قالوا له طب افرض يا رسول الله 
عملوا وعملوا وعملوا قال لهم ما دام بيقيموا الصلاة ما حدش يقاتلهم» هنا البي -صلى الله عليه وسلم- يا جماعة بيوضح مفهوم ويوضح 
نحاية وغاية لهذا المفهوم» يعني قال هم ما حدش يخرج "إل أَنْ ترا كُفْرَا بَوَاحًا عِنْدَكُمْ مِنَ الله فيه بُرْهَانَ"”, أو إلا إن تروا معصية الله بواح أو 


صحيح ببسام 

"لاء ما أقامُوا فِيكُمْ الصّلاةَ"", أو "ما أقامَ فيكم كتاب الله" يعني فيه مجموعة من الاعتبارات قلا النبي -صلى الله عليه وسلم- لكن مش 
ده مجالنا دلوقتي. واحنا بنتكلم في السنة الشرعية إن شاء الله مكن نبقى نتكلم في ده. 

لكن النبي -صلى الله عليه وسلم- هنا يا جماعة بيتكلم على جور الأئمة والصبر عليهم ويوضح غاية ذلك, وشيخ الإسلام بيستدل بمذا 
الحديث على إن الموازنات مهمة جدًا في الأمر بالمعروف والنهي عن المنكر, وقال: أدوا إليهم حقوقهم وسلوا الله حقوقكم ودي يا جماعة 
قاعدة مهمة جدًاء إن أحياتًا انتِ مع زوجك, انت في مجتمعك, انت في شغلك, أحيانً انت أما بتيجي تشتغلي في الدين» بتلاقي اللي قدامك 
بيظلمك» وانت مش قادرة تعملي حاجة, فهنا هل نظلمه عشان ظلمنا؟ هل مغلا اللي قدامنا بيعمل فينا حاجات مش ظريفة» بيتعامل معانا 
تعامل مش ظريف؟ هل نتعامل معاه بالطريقة اللي هو بيتعامل معانا بما؟ ولا العكس؟ فهنا شوفوا النبي -عليه الصلاة والسلام- يوضح لنا 
مفهوم ومعيار مهم يقول: أدوا إليهم حقوقهم وسلوا الله حقوقكم» قال اعمل عليكء ابدأ باللي عليك» ابدأ بنفسك لا يضركم من ضل 
عليكم أنفسكم» اجتهد انت في طاعة الله -سبحانه وتعالى-, والله يكفيك إن شاء الله -سبحانه وتعالى-. 


فبدأ شيخ الإسلام يتكلم على إن الناس اللي فهمت الآية غلط» وقررت إنما تعمم مفهوم الآية على إن هو فهم إن الأمر بالمعروف والنهي 
عن المنكر باليد فقط. قال: "ولهذا كان من أصول أهل السنة والجماعة لزوم الجماعة وترك قتال الأئمة وترك القتال في الفتنة"» بيقول إن ده 
من المصالح والمفاسد ده نما أمرت به الشريعة, إيه اللي أمرت به الشريعة؟ إن المسلمين ما يقعدوش يقتلوا في بعضء وإن المسلمين ما يبقوش 
عندهم مثالية» وأن المسلمين ما يعتبروش إن اللي قدامهم ده بما إن هو في موضع مسئولية إن هو يكون نبي من الأنبياءء إن هم يفهموا إن 
فيه مساحة من مساحات الأخطاء وإن فيه مساحة من مساحات البشرية, إن البي -صلى الله عليه وسلم- بيعلمنا والعلماء وضحوا أو بينوا 
والتقطوا هذا المعنى من كلام النبي -صلى الله عليه وسلم- وجعلوها معيار» يعني قال لك من أصول أهل السنة والجماعة من الأصول العامة 
هتجد ده في كتب السياسة الشرعية أصلاء يعني الكلام ده حقيقة محله في كتب السياسة الشرعية وتفاصيله في كتب السياسة الشرعية, أمال 
هو ليه انحط في كتب العقيدة؟ أحيانً لما تيجي تدرس عقيدة تقول ولا نخرج على أثمتناء ومثلًا تجد في كتب العقيدة من أصول أهل السنة 
والجماعة ترك قتال الأئمة وترك القتال في الفتنة. طب إيه علاقة ده بالعقيدة؟ قال لك: لأن المسألة دي فيه ناس ضلت فيها وناس استحلت 
الدماء فيها وناس سفكت الدماء فيهاء والناس دي بقت فرقة بقت واضحة زي الخوارج زي المعتزلة زي الرافضة وقتلوا كتير من المسلمين 
لذلك بقت معيار من معايير أهل السنة والجماعة هذا الباب. 

طبعا يعني أنا بقول لكم إن فيه فرق إن احنا نفهم الدين ونفهم تفاصيله. وفرق إن احنا لما نيجي نسقطه على الواقع؛ إسقاط الدين على 
الواقع يا جماعة محتاج -وبالذات الواقع اللي احنا عايشين فيه ده والواقع الذي كثر فيه الاختلاط- حقيقةً محتاج مجامع فقهية» مش محتاج 
رأي فقيه واحد ولا عالم واحد, المسائل في واقعنا المعاصر, فيها اعتبارات كثيرة جدًا» ومش محتاجة بس نصوص قد ما هي محتاجة فهم 
للنصوص وفهم للواقع وحكمة في إسقاط النصوص على الواقع. 


بيقول بقى شيخ الإسلام على مسألة الأمر بالمعروف والنهي عن المنكر وأن الئاس اللي فهمت الكلام ده غلط بيقول: "تجعل المعتزلة - 
المعتزلة دي فرقة من الفرق التي ضلت عبر التاريخ- وعلى فكرة مش معنى كلمة ضلت عبر التاريخ مش معناها إن هم كفار, إنما معناها إن 
هم عندهم نقطة أو عدة نقاط خاطئةء هل هم كفار؟ لا لا لا دول فرق من فرق المسلمين؛ يعني دول ناس من المسلمين عملوا لنفسهم كده 
فريق» وبدأوا يفرقوا الناس» قال لك مين اللي معانا؟ ومين اللي مش معانا؟ وبدأوا يحطوا معايير وشروط يمتحنوا الناس على هذه المعايير 


7 ويح سباع 

والشروط, كأنه داخل إيه؟ كأنه داخل يعني إيه داخل فريقهم» وبدأ الشروط والمعايير دي بدأ يرتب عليها أحكام شرعية» طبعا ده كله مخالف 
لكلام النبي -صلى الله عليه وسلم- من مسألة تفريق الناس على مسائل معينة غير مسائل المجملات الشرع» الشرع هو فقط الذي يُفرق 
عليه الناس» يعني "فَمِنَكُمْ كافِرٌ وَمنكم مُؤْمِنٌ" ؛ الفرقان هو الوحي» لكن مسألة من تفاصيل الوحي نعرف نفرق عليها الناس؟ لا لا 
لا ده كلام خاطئ تماماء فهم اختاروا مجموعة من القضايا وبدأوا يفرقوا الناس عليها. 


فبيقول: "وتجعل المعتزلة أصول دينهم خمسة؛ التوحيد اللي هو سلب الصفات, بدأوا عندهم مشكلة في سلب صفات الله -سبحانه وتعالى- 
وجعلوا ذلك اسم التوحيد, يا جماعة فيه نقطة مهمة جدًا معذرة إن أنا محتاج أكررها مرة واتنين وتلاتة» مسألة استعمال الألفاظ الشرعية في 
غير مسمياتاء لفظ الأئمة؛ مش إن فلان امه إمام إن هو يطلق عليه كل أحكام الأئمة المترتبة في الشرع» يعني هم اخترعوا معنى معين 
للتوحيد» اللي هو سلب صفات الله -سبحانه وتعالی-» كانوا بيؤمنوا إن احنا لابد أن ننفي عن الله -سبحانه وتعالى- كل ما لا يليق به 
واعتبروا إن الصفات مما لا يليق بالله -سبحانه وتعالى-, الصفات يعني صفة الرحمن صفة العزيز صفة القيوم صفة القدير صفة الجبار» اعتبروا 
إن صفة الكلام هذه صفات لا ينبغي أن تنسب إلى الله ليه؟ هم أرادوا يُنزهوا الله أرادوا إن هم يعظموا الله -سبحانه وتعالى- لكن فهمهم 
كان ضيق في هذاء ففهموا بفهم قاصر إن الصفات دي من الأشياء التي تقدح في تنزيه الله -سبحانه وتعالى-» فاعتبروا إن سلب الصفات 
هو معنى التوحيد» وسموا ده التوحيد. 

هل أنا لما أقول التوحيد إن احنا نوحد الله -سبحانه وتعالى- ونقول لا إله إلا الله هل معناه وصورته الذهنية إن أنا أسلب الصفات؟ لا طبعاء 
هم اعتبروا إن اللفظ ده لفظ التوحيد معناه كذاء فلذلك يا جماعة مهم جدًا إن احنا لما نيجي نستعمل أي لفظ شرعي إن احنا نعرف معناه 
فين؟ فيه ألفاظ كتير جدًا تم تغيير مدلولاتهت؛ الأمر با معروف والنهي عن المنكر, الجهاد حتى الحجاب فيه ألفاظ كتير جدًا تم تشويهها وتم 
استعمالها في غير موضعها وبدأت الناس تنقسم عليها فرق وأحزاب وتصرفات ولو الناس رجعت تشوف الي -عليه الصلاة والسلام- 
استعمل اللفظ ده فين والمعنى الشرعي للفظ ده إيه؟ واستعمالاته ازاي؟ والبي أصلًا طبقه ازاي؟ وربنا أمر به ازاي؟ هيجدوا إن فيه كتير جدًا 
من مساحتهم بدأت تهدى ومساحات أفكارهم بدأت تستقر ومساحات معاملاتهم بدأت تهدى وحياقم بقت أجمل مع كتاب الله -سبحانه 


وتعالى- ومع سنة النبي -صلى الله عليه وسلم-. 


فبيقول إن المعتزلة جعلوا أصول دينهم خمسة؛ يعني التوحيد اللي هو سلب الصفات» العدل اللي هو تكذيبه بالقدرء المنزلة بين المنزلتين» 
المنزلة بين المنزلتين يعني إيه؟ عندنا الإسلام يا جماعة إن النبي -عليه الصلاة والسلام- قال في حديث جبريل ما الإسلام؟ ما الإيمان؟ ما 
الإحسان؟ فيه درجات للإسلام: الإسلام والإيمان والإحسان, ربنا -سبحانه وتعالى- قال في كتابه: "ثم أَوْرنْنَا اكاب الّذِينَ اصْطَفَيْئَا من 
عِبَادِنَا فَمنْهُمْ طا لَنَفْسِهِ وَمِنْهُم مُقْمَصِدٌ وَمِنْهُمْ سَابِقَ بِالخَيرَاتِ" فاطر: "2 ربنا استعمل ألفاظ فيه لفظ انمه مؤمن ولفظ امه كافر ولفظ 
امه منافق» ودول درجات» الإبمان درجات والنفاق درجات والكفر درجات والإحسان درجات والإسلام درجات» فيه واحد مرة ده اسمه 
واصل بن عطاء كان بيحضر درس لشيخه اللي هو الحسن البصري وبعد كده سُئل الحسن البصري سؤال عن واحد بيزن» واحد يرتكب 
كبيرة من الكبائر, فقال له: الراجل ده مؤمن؟ قال له: آه» مؤمن. قال له: يعني يُطلق عليه مؤمن؟ قال له: لاء هو عنده إيمان لكنه ما يطلقش 
عليه المؤمن» لفظ المؤمن ده بيُطلق للمدح» فهو عنده جزء من الإيمان اللي به أسلم» لكن هو لا يطلق عليه اللفظ الحمود عند الله اللي هو 
المؤمن, اللي هي المرتبة الثانية درجة من درجات الإسلام اجمها درجة المؤمنين, فقال له: يعني هو كافر؟ قال له: لاء هو مش كافرء فقال له: 
يعني هو مسلم؟ قال له: هو مسلم» يعني هو ارتكب الكبيرة وهو مسلم ومعاه قدر من الإيمان به أسلم» لكن اللفظ الإيماني اللي هي درجة 

الإيمان الحمودة عند الله الممدوحة عند الله اللي بما إنسان يدخل الجنة دون أن بُعذّب هو لم يصل إلى هذه الدرجة لإنه ارتكب الكبيرة مختارًا 
ولم يتب منهاء فواصل ما عجبوش الكلام ومشي وساب امجلس, وبعد كده اعتزل واصل بن عطاء مجلس الحسن» ولذلك "موا المعتزلة. 
فبعد كده سُئل واصل قال له طيب انت ما قولك في مرتكب الكبيرة؟ يعني مرتكب الكبيرة المعتزلة بيقولوا هو مش مؤمن وهو مش كافرء 
قال له يعني هو مش مؤمن ومش كافر أمال هو إيه يعني؟ يعني هو مش مسلم قال له لا مش مسلم, قال له طب هو كافر؟ قال له لا مش 
كافرء قال له أمال هو إيه؟ قال له في منزلة بين المنزلتين. فهم اخترعوا حاجة كده في الدين جديدة, اسمها منزلة بين المنزلتين في الإيمان. 
ويقولوا بإنفاذ الوعيد» الوعيد ده إن ربنا -سبحانه وتعالى- إذا توعد عبد فإن الله -سبحانه وتعالى - برحمته - رحمته وسعت كل شيء- إن 
ممكن العبد ربنا -سبحانه وتعالى- يرحمه إذا كان من أهل التوحيد, هم بيقولوا بإنفاذ الوعيد وإن الوعيد لا يتخلف» أهل السنة بيقولوا إن 
الوعد لا يتخلف لكن الوعيد أحيانً رعا هو واقع تحت مشيئة الله -سبحانه وتعالى-» رعا يرحم الله -سبحانه وتعالى- هذا العبد يعني ممكن 
عبد يعمل معصية والمعصية دي عليها وعيد شديد في الدنيا لكنه إذا مات على التوحيد رعا يغفر الله -سبحانه وتعالى - له لكن المعتزلة 
بيقولوا إن الوعيد ينفذ والوعد ينفذ أيضًا. 


وطبعا المسألة الخامسة التي خالفوا فيها أهل السنة والجماعة الأمر بالمعروف والنهي عن المنكر الذي فيه قتال الأئمة إن هم قرروا إن هم 
يأمروا بالمعروف وينهوا عن المنكر وإن هم يقاتلوا الأئمة, فقتال الأئمة عندهم مسألة مضطردة؛ يعني ما بيحسبوش مسألة المصالح والمفاسد 
في هذا. 

شيخ الإسلام بيقول إن يا جماعة ده خطأ طبعا في فهم الآية. "وجماع ذلك داخل في القاعدة العامة فيما إذا تعرضت المصالح والمفاسد 
والحسنات والسيئات أو تزاحمت فإنه يجب الترجيح» ترجيح الراجح منهما فيما إذا ازدحمت المصالح والنفس وتعارضت المصالح والمفاسدء 
فإن الأمر والنهي وإن كان متضمنًا لتحصيل المصلحة ودفع مفسدة فينظر في المعارض له» فإن كان الذي يفوت من المصالح أو يَحْصّل من 
المفاسد أكثر لم يكن مأمورًا به» بل يكون محرمًا إن كانت مفسدته أكثر من مصلحته". 

هنا بدأ الشيخ الإسلام يا جماعة بيقول إن أحيانًً بيكون فيه مفسدة ومصلحة وإن مبنى الشريعة قايم على إقامة أعظم المصلحتين ودفع أعظم 
المفسدتين» إقامة أعظم المصلحتين بتفويت أدن المصلحتين وتحصيل أعلاهماء يعني لو أنا عندي تعارض مصلحة ومصلحة وأنا لازم اختارء 
أعمل إيه؟ فقال لي انت ممكن تفوت مصلحة دنيا لأجل تُحصل مصلحة كبرى» ولو أنا عندي تعارض مفسدتين هما مفسدتين يعني الاختيارين 
وحشين, بس انت لازم تختار» هتختار إيه؟ فيه واحد يقول لك لا لا أنا مش هختار وخلاص فيُعرض فطبعا ده ما انت بتتسبب في إن مفسدة 
كبيرة بتحصل» فهنا إذا تعارضت مفسدة قليلة ومفسدة أكبر منهاء نعمل إيه؟ فمبنى الشريعة شيخ الإسلام يوضح إن الأمر با معروف والنهي 
عن المنكر محتاج إلى مراعاة المصالح والمفاسد» ولذلك كان أمر النبي -صلى الله عليه وسلم- مراعاة لمصالح والمفاسد في مسألة الأمر بالصبر 
جور الأئمة» وبمسألة مراعاة الموازنات في أثناء الأمر بالمعروف والنهي عن المنكرء سواء كان بقى مع الأئمة أو مع غيرهم. 

ووضح شيخ الإسلام إن فيه فرق خالفت في ذلك زي الخوارج وزي المعتزلة والروافض. قال: "فإن الأمر والنهي وإن كان متضمتًا لتحصيل 
المصلحة ودفع مفسدة فيُنظر في المعارض له" إن أحيانًا انت هتحصل مصلحة بس هيحصل لك مفسدة من وراء مصلحة؛ أو أحياتًا انت 
هتدفع مفسدة لكن دفع المفسدة ده هيؤدي إلى مفسدة أكبر» ده مش بس كده ده أنا أحيانً ممكن أحصل مصلحة لكن وأنا بحصل مصلحة 
أفوت مصلحة تانية كان ممكن أحصلها أحسنء عارفين التاجر الشاطر التاجر اللي بيفكر كويس قوي اللي يقول لك أنا خسرت في الموسم 
تقول له خسرت ازاي يا عم؟ انت كنت داخل الموسم مثلّا وانت معاك راس مال ميت ألف وطلعت من الموسم وانت معاك راس مال مية 
وسبعين ألف» ما انت كده كسبان سبعين ألف» يقول لك لا لا أنا خسرت فعلا لأن أنا ثمكن أطلع من الموسم ده وراس مالي متين وخمسين 
ألف. فأنا كان مفروض إن أنا آخد القرار الصح عشان أكسب أكتر. 

فهنا شيخ الإسلام بيوضح لنا إن المصالح والمفاسد انت أحيانًا بتأمر بالمعروف وتنهى عن المنكرء ويكون أمرك ده بيفوت مصلحة أكبر» أو 
يكون فيك ده يترتب عليه مفسدة أكبرء أو إن يكون أمرك ده انت فعلا أمرت بحاجة حلوة جدًا لكن كان ممكن تؤمر بحاجة أعظم منهاء أو 
ميك ده انت فعلا يت عن منكرء لكن انت فوت مفسدة أكبر كان ممكن تنهي عنهاء فبيقول إن المسألة محتاجة حكمة» محتاجة موازنات» 
محتاجة علم. 

فإن الأمر والنهي وإن كان متضمنًا لتحصيل المصلحة ودفع مفسدة, في المعارض له فإن كان الذي يفوت من المصالح أو يحصل من المفاسد 
أكثر يعني لو واحد هيترتب على أمره بالمعروف أو فيه عن المنكر مفسدة أكبر لم يكن مأمورًا به» طب إيه ده؟ يعني يا جماعة فيه حاجة اهمها 
الأمر الشرعي للشيء وفيه حاجة اسمها أمر شرعي لغير الشيءء يعني أحيانًا انت بتؤمر إنك تعمل طاعة لذاتها لأن دي تحقيق العبودية, 
وأحيانً إنك تؤمر إنك ما تعملش طاعة مش لذات الطاعة إنغا لغيرهاء يعني لما يترتب عليها. 

فشيخ الإسلام بيلفت نظرنا هنا لمسألة مهمة جدّاء لإن أحيانً انت بتسكت عن المنكر» ليه بسكت عن المنكر؟ لأن ده هيترتب عليه مفسدة 
أكبر؛ أحيانً انت ما بتأمرش با معروف» طب ليه ما بأمرش بالمعروف؟ ما أنا أَمرت إن أنا أأمر بالمعروف, لأن انت كان فيه معروف ممكن تؤمر 
به أحسن» أو لأن انت هيترتب على المعروف ده تضييع مصلحة أكبرء أو هيترتب على الأمر بالمعروف ده مفسدة أعظم, فبالتالي الأمر محتاج 


موازنة. 


قال: "لكن اعتبار مقادير المصالح والمفاسد هو بميزان الشرع» فمتى قدر الإنسان على اتباع النصوص لم يعدل عنها" دي نقطة بقى يا جماعة 
مهمة جدًا جدًا جدًاء يعني إيه مصالح ومفاسد؟ فيه ناس متخيلة إن المصال والمفاسد بمواها برأيها بفكرها بتصوراتها بأمنها باحترامها باحترام 
الناس لحاء لكن الأمر والمصالح والمفاسد ده أمر معتبر شرعاء تعالوا نشوف كده سيدنا موسى وهو بيراعي المصالح والمفاسد, ولنا في أنبياء الله 
أسوة حسنة, 'أُولَيِكَ الَّذِينَ هَدَى الله فَبِهُدَاهُمْ افده" > ربنا أمرنا إن احنا نقتدي بدعوة الأنبياءء وأمر النبي -صلى الله عليه 
وسلم- إن يقتضي بدعوة الأنبياءء وأمرنا أن نقتدي بدعوة الأنبياء وبدعوة النبي -صلى الله عليه وسلم- خاصة, لأن أحيانًا بيتعارض دعوة 
الأنبياء مع دعوة النبي -صلى الله عليه وسلم-» فشرع من قبلنا ليس ملزم لناء إنغا شرعنا هو الذي ملزم لناء وشرعنا ناسخ لكل الشرائع» 
ربنا -سبحانه وتعالى - أنزل كتاب مهيمئًا على الكتب السابقة. 

فهنا لو اعتبرنا مقادير المصالح والمفاسد. هل نعتبرها بدماغناء بأفكارناء بتصوراتناء برؤيتناء بأفكارناء بأفكار أصحابناء بأهواء أصحابناء بآراء 
أصحابنا؟ ولا بمعيار الشرع؟ هنا نقطة من أهم النقاط التي تميز با شيخ الإسلام عن غيره من مشايخ عصره» بل من النقاط المميزة جدًا له» 
مسألة الاكتفاء بالوحي» مسألة معيارية الوحي, إن يا جماعة لما نيجي نقيس هنقيس بالشرع مش بنقيس بدماغنا مش بمواناء يعني سيدنا موسى 
لا ذهب إلى فرعون الذي طغى, والذي قال: أنا ربكم الأعلى» والذي قال: ما علمت لكم من إِلهِ غيري, هل سيدنا موسى هنا راعى المصالح 
ولا ما راعهاش؟ رعاها طبعاء طب إيه ده؟ طب ما ده کان ممكن يترتب عليه إن سيدنا موسى بموت» طب ما ده كان ممكن يترتب عليه إن 
بني إسرائيل يحصل فيهم مشكلة» طب ما ده كان ممكن يترتب عليه حاجات كتير جدًاء أيوه» بس هي المصلحة الكبيرة إن الله -سبحانه 
وتعالى- يُعبد في الأرضء وإنه يُعلن إقامة دين الله -سبحانه وتعالى-» وإن دين الله يبين للناس. 

طيب هو غلام الأخدود لا راح في قصة البروج؛ هو كده راعى المصالح والمفاسد؟ آه راعى المصالح والمفاسد, أمال النبي -عليه الصلاة 
والسلام- قص لا القصة دي ليه؟ عشان احنا نمصمص شفايفنا ونعيط؟ لاء هو علمنا القصة دي في حديث في صحيح مسلم البي -عليه 
الصلاة والسلام- علمنا تفسير سورة البروج ربنا أنزها من فوق سبع سماوات عشان نعرف إيه المصالح المعتبرة شرعًا وإيه المصالح الغير معتبرة 


ع 
24 
07 


شرعا. 

فهنا شيخ الإسلام بيشير إلى معنى مهم جدًا من المعاني بعد ما تكلم عن الرفق في الأمر بالمعروف والنهي عن المنكر اتكلم على المصالح 
والمفاسد والحكمة في الأمر بالمعروف والنهي عن المنكرء بيقول: "ولكن اعتبار مقادير المصالح والمفاسد هو بميزان الشرع فمتى قدر الإنسان 
على اتباع النصوص لم يعدل عنهاء والا اجتهد رأيه لمعرفة الأشباه والنظائر وقل أن تعوز النصوص من يكون خبيرا بجا وبدلالتها على الأحكام" 
هنا شيخ الإسلام يا جماعة بيقول إن علينا اتباع النص» إن واحد بيقول أعمل إيه؟ أنا مش عارف أروح فين؟ أنا ما عدتش عارف أسمع مين 
ولا مين؟ أنا ما عدتش عارف أروح فين؟ أنا نفسي أقرب من ربنا ومش فاهم» فهنا شيخ الإسلام بيدلنا على الحق قال: اتبعوا الوحي» إن 
انت عمرك ما هتتبع الوحي وتضلء قال النبي -صلى الله عليه وسلم-: 'إِنَّ تار فيكم ما إِنْ سكم به لن تضِلُوا بعدي"” كتاب الله وسنتي, 
"وعلى هذا إذا كان الشخص والطائفة جامعين بين معروف ومنكر بحيث لا يفرقون بينهماء بل إما أن يفعلوهما جميعًا أو يتركوهما جميعاء لم يجز 
أن يؤمروا بمعروف ولا أن يُنْهُوا عن منكر", بمعنى: واحدة مثا متبرجة لكنها بتقيم العدل» واحد مغلا إنسان صادق أمين في بابه لكنه مثلًا 
مدخن, طيب دلوقتي لو أنا غيته عن المنكر في الحاجة اللي بيعملها غلط أنا هضيع عدله وأمانته وفي نفس الوقت أنا يته عن منكر» فهيضيع 
الحاجتين مع بعض, أو لو واحدة أنا أمرتًا بالمعروف فعلا هتعمل المعروف ده بس أنا فقدت ميزة كبيرة جدًا لأن المنكر عندها ملتبس 
با معروف, احنا دايا عندنا يا جماعة الأمر بالمعروف والنهي عن المنكر أبيض وأسود, هنا شيخ الإسلام بيقول: لأ افرض ما طلعوش أبيض 
وأسود؟ افرض كانوا كاروهات؟ يعني افرض كان الأبيض مربع والأسود مربع وجوة المربع الأبيض كان فيه حتة سودا وجوة المربع الأسود كان 
فيه حتة بيضا هنعمل إيه؟ هنأمر ولا ننهى؟ ده الموضوع محتاج نحات» الموضوع محتاج جراح يعرف يشيل النقطة السودة ويسيب النقطة البيضاء 
ومحتاج فقه عالي جدًا. 


بيقول: "وعلى هذا إذا كان الشخص أو الطائفة جامعين بين معروف ومنكر" شيخ بيدل الئاس على الله وعنده حاجات كتير حلوة لكنه عنده 
بدع» طيب نعمل إيه؟ هل ننهى الناس عن الذهاب إليه؟ طب ما فيه حاجات كنثير في الدين هتضيع» طب هل نأمر الناس بأن تذهب إليه؟ 
طب هم هيتعلموا حاجات كتير وفيه حاجات فيها بدع» طب نعمل إيه؟ فبيقول: "إذا كان الشخص أو الطائفة جامعين بين معروف ومنكر 
بحيث لا يفرقون بينهما" مفيش» الأبيض والأسود معدوش كاروهات» ده بقوا عجينة, "بل إما إن يفعلوهما جميعا أو يتركوهما جميعا". 

يعني فيه واحد بيعظم النبي -صلى الله عليه وسلم- بس طريقته في تعظيم النبي -عليه الصلاة والسلام- غلطء فأنا دلوقتي لو جيت فيته 
عن هذه الطريقة هو ما عادش هيعظم النبي -عليه الصلاة والسلام-. فأنا محتاج أقول له عظم النبي -عليه الصلاة والسلام- بس عظمه 
بالطريقة التي أمر بجا البي -صلى الله عليه وسلم-. 

واحدة بتعبد ربنا بطريقة فيها بدعة» هي لسه ما عندهاش النضج الكاني ولا الفقه الكافي ولا العلم الكافي اللي بجا تفرق ما بين الحق والباطل 
ولا عارفة تفرق, هل أنا أبين لها؟ ولا أسكت؟ ولا أنماها؟ طب أنا لو تميتها هانماها عن الطريقة الخطأ التي تعبد با ربجا -سبحانه وتعالى- 
بالبدعة» لكن في نفس الوقت أنا أيضًا نهيتها عن مسائل مهمة جدًا في الدين» هي كانت معتبرة إن ده الدين, فبالتالي أنا المرة دي مش باناها 
عن البدعة, ده أنا بانماها عن الدين كله لأن هو دينها هو ده يعني مفيش أي حاجة في الدين في حياتا إلا ده, فبالتالي هنا اختلط الأمر 
والنهي. طب أنا راجل بقى عندي من العلم والفقه والحكمة إن أنا أعرف أفرق, أقول لما ده الشرع بيقول كذاء واللي انت بتعمليه ده فيه 
حاجات كويسة وبدشكر لك مشاعرك الطيبة» وبدشكر لك إن انت أردت وجه الله وأن انت بذلت وأن انت وأن انت» الحاجات اللي هي 
فعلا محمودة عليهاء ثم بعد ذلك نبين ها إن الطريقة التي استعملتها كانت طريقة خاطئة وأن عليها اتباع البي -صلى الله عليه وسلم-؛ ده 


۸ 


صحيح الترمذي 

مسألة محتاجة فقه» ومحتاجة علم, ومحتاجة تبيين» ومحتاجة نعرف إيه الثوابت وإيه المتغيرات» إيه الصح وإيه الغلط إيه الحلال وإيه الحلال في 
نفس ذات الفعل وما يترتب على هذا الفعل. 

فهنا شيخ الإسلام بيوضح هذه القاعدة بيقول: "إذا كان الشخص والطائفة جامعين بين معروف ومنكرء بحيث لا يفرقون بينهم بل إما أن 
يفعلوهما جميعًا أو يتركوهما جميعًاء لم ير -بيقول لا يجوز إن انت تأمرهم وتنهاهم إلا لما تعرف الأول- بل يُنْظَر فإذا كان المعروف أكثر؛ أُمِرَ 
به» وإذا استلزم ما هو من دونه من المنكر". كان زمان طلع أحد الدعاة الأفاضل كان بيتكلم في العبادات والأخلاق عمل سلسلة عن 
الصحابة» فكان الشباب بيلتزموا وبيسمعوه وبيحبوا طريقته» وفعلا قريهم من ربنا -سبحانه وتعالى-, فأحد الشيوخ طلع مرة وقام قايل يا 
جماعة لا تسمعوا هذا الرجل لإنه عنده مشاكل وهو مش متبع النبي -عليه الصلاة والسلام- ومش ملتحي» والنبي -عليه الصلاة والسلام- 
كان ملتحي وأمر باللحية فهو كده خالف كلام النبي فما تسمعلوش» فطبعا هنا فيه بعض الشباب مع الكلام» عمل إيه؟ ما معوش وقعد 
على القهوة, يعني هو كان بدأ يسمعه وبدأ يصلي فما سمعهوش خالص» ما بمعهوش وما معش أي حد تان في الدين, فالشيخ اللي أنكر إن 
الداعي ده مثا مش ملتحي, هل هو كده حقق مصلحة؟ فالشيخ هيقول: والله أنا یت عن منكر كان موجود. 

هنا شيخ الإسلام بيقول له: لا لاء تعالى أنا عايزك تقف مع نفسك وقفة, هو دلوقتي الراجل ده اللي انت غيته ده» انت تعرف من حاله إن 
هو يعرف يفرق؟ لا ما أعرفش, طب انت ها يته عن المنكر هو المنكر اللي انت بتظنه منكر ده بالنسبة له هو الدين كله يعني هو لا ما 
"معوش مش هيسمعك انت» ما بيسمعش حد أصلاء فبالتالي انت ها تيت عن منكر انت ضيعت معروف. إيه المعروف؟ إن الراجل كان 
بيصلي» إن الراجل كان بدأ إن هو يسمع القرآن, إن الراجل بدأ يحاول إن يصاحب صحبة صالحة. 

فهنا شيخ الإسلام بيقول إيه: لو إن المعروف والمنكر مختلطين ومجموعين مع بعضهم البعض ل يَجْر أن يؤمروا الناس با معروف وينهوا عن المنكر 
بل ينظر أولاء ينظر في إيه بقى؟ إذا كان المعروف أكثر؛ مر به. وإن استلزم ما هو دونه من المنكر, يعني قول له: آه روح للشيخ ده وخليك 
معاه واجتهد فيه حتى وانت عارف إن هو عنده جزء من المنكر, ليه؟ لإن المعروف في تعظيم الصلاة وأمر الصلاة أعظم عند الله -سبحانه 
وتعالى- من أمر اللحية, قال: فإن كان المعروف أكثر؛ مر به. وإن استلزم ما هو دونه من المنكر. 


طيب افرض أنا لو يته عن منكرء هاغاه عن المنكر ده وني نفس الوقت هافاه عن المعروف ده» فبالتالي الراجل ده معدش هيسمع لا الشيخ 
ده ولا هيسمع لأي حد تاني, هنا نعمل إيه؟ شيخ الإسلام بيقول إيه: "بل يكون النهي حينئذ من باب الصد عن سبيل الله" شوفوا يا جماعة 
شيخ الإسلام وهو بيفصل ويفرق, إن يا جماعة الأمر ما عدش أبيض وأسود, الأمر لما بيكون أبيض وأسود كله بيرتاح» لكن لما يكون الأمر 
فيه أبيض مختلط بأسود مختلط بأبيض وفتن كقطع الليل المظلم؛ وفيه حتة خير وحتة شر وبعد كده حتة خير كبيرة وحتة شر صغيرة وبعد كده 
حتة شر كبيرة أوي وحتة خير صغيرة» فانت لو أمرت بالخير وأثنيت على الخير اللي موجود انت كمان بتغبت الشر وبتقره» ولو انت فيت 
عن الشر انت بتضيع الخير اللي موجود., فالموضوع محتاج موازنة ومحتاج فقه ومحتاج علم. 

هنا شيخ الإسلام بيعلمنا ازاي نفكر» بيعلمنا ازاي ننظر للشرع» بيعلمنا ازاي ندعو إلى الله -سبحانه وتعالى-. 

قال: "بل يكون النهي حينئذ اللي هو إيه النهي حينئذ؟ اللي هو لو واحد نى عن المنكر وكان فيه عن المنكر ده هيستلزم تفويت طاعة 
أعظم منه» أنا عرفت منين الطاعة أعظم ولا المنكر أعظم؟ دي مسألة محتاجة نعرفها من ترتيب أولويات الشرع» واحنا اتكلمنا في أولويات 
الشرع قبل كده ودي مسألة محتاجة فقه. إن احنا نعرف إيه قبل إيه. إن الصلاة أعظم الواجبات العمليةء إن التوحيد هو أعظم الأوامر 
الشرعيةء إن الزكاة من أركان الإسلام, إن صيام رمضان من أكبر الأوامر الشرعية؛ إن فيه معاصي وفيه معاصي أكبر منهاء في معصية اسمها 
معصية كبيرة وفي معصية اسمها معصية صغيرة وفي معصية اسمها اللممء اللمم ده يعني حاجة تلم بالإنسان, المعاصي درجات والطاعات درجات» 
وفيه أولويات للطاعات وأولويات للمعاصي. 

قال: "بل يكون النهي حينئذ من باب الصد عن سبيل الله والسعي في زوال طاعته وطاعة رسوله صلی الله عليه وسلم» وزوال فعل الحسنات". 
تخيلوا يا جماعة تخيلوا إن واحد يريد إن هو يأمر بالمعروف وينهى عن المنكر وهو يكون نفسه سبب في الصد عن سبيل الله تخيلوا إن واحد 
يريد إن هو يدعو إلى الله -سبحانه وتعالی- وهو نفسه يكون سبب في زوال طاعة الله -سبحانه وتعالى- وطاعة البي -صلى الله عليه 


وسلم-. 


قال: "وإن كان المنكر أغلب» نمي عنه» وإن استلزم فوات ما هو دونه من المعروف", مثلّا واحدة بترقص» واحدة مثلًا بتزى, تقول لها مثلًا 
انت مصاحبة فلانة اللي سلوكها وحش ده ليه؟ تقول لك والله أصل هي بتيجي كل سنة تتصدق صدقة. وفي رمضان بتديني فلوس الفقراء 
ايه ده! يعني انتم بتهزروا! لا يا جماعة هنا فيه منكر امه منكر الزناء فيه منكر امه منكر تضييع حرمات الله -سبحانه وتعالى-» وفيه طاعة 
موجودة اللي هي طاعة الصدقة, فيه طاعة موجودة اسمها طاعة إن هي قلبها بيرق في مواسم الطاعة, فيه طاعات موجودة, هنا بنوزن هو إيه 
المنكر الأعظم وإيه الطاعة الموجودة؟ وأيهما أكبر؟ لو الطاعة الموجودة أكبر خلاص اؤمري بالطاعة» طيب لو المنكر أكبر؟ 

هنا بيقول: "وإن كان المنكر أغلب, تمي عنه, وإن استلزم فوات ما هو دونه من المعروف -حتى لو استلزم ده إن فيه بعض المعروف هيروح 
ويكون الأمر بذلك المعروف» المستلزم للمنكر الزائد عليه أمرا بمدكرء وسعيا في معصية الله ورسوله"؛ شوفوا يا جماعة مسألة الموازنة» الموازنة 
بين المعروف والمنكر, لو واحد بقى قال لك والله أصل الست دي بتعمل صدقة كل سنة في رمضان, فاحنا بالتالي ما ينفعش ننهاها عن 
المنكر, لأن لو احنا فيناها على ده ما عدتش هطلع الصدقة. 

فبيقول بقى لو الراجل جه تكلم في إن الصدقة دي أهم من المنكر العظيم الكبير ده اللي هو الزناء أو اللي هو تضييع حرمات الله -سبحانه 
وتعالى-» فيقول: فيكون الآمر بمذه الصدقة -مع إنه بيأمر بصدقة, مع إنه بيأمر بالخير, مع إنه بيثني على خير, مع إنه بيقر خير» لكنه في 
هذا ويكون الأمر بذلك المعروف. المستلزم للمنكر الزائد عليه أمرا بمنكر» وسعيا في معصية الله ورسوله". ليه؟ لإنه ترك الأمر الأكبر. 

يبقى يا جماعة الأمر بالمعروف والنهي عن المنكر مش بس أُمِرْنَا فيه إن احنا نفهم الأمر بالمعروف والنهي عن المنكر ده احنا كمان أُمِرْنَا فيه 
إن احنا نعرف إيه الطاعة الأكبر من الطاعة, وإيه المعصية الأكبر من المعصية, وإيه الأهم من إيه. 


قال: "وإن تكافأ المعروف والمنكر المتلازمان؛ ل يؤمر بمما ولم ينه عنهما", طب افرض هما الاتنين زي بعض؟ قال: لم يؤمر بمما ولم ينه عنهما 
"فتارة يصلح الأمر وتارة يصلح النهي وتارة لا يصلح لا أمر ولا نمي حيث كان المعروف والمنكر متلازمين وذلك في الأمور المعينة الواقعة", 
فهنا شيخ الإسلام بيتكلم يا جماعة إن المسألة محتاجة فقه ومحتاجة موازنة. 


طبعا الوقت مر سريعا لكن أقف عند هذا الحد» ونتكلم مرة الجاية إن شاء الله رب العالمين على مسألة الأمر بالمعروف والنهي عن المنكر من 
حيث النوع» هو هنا بيتكلم من حيث عين المسائل» يعني بيقول إن الأمر بالمعروف والنهي عن المنكر فيه حاجة اسمها: 

- النوع: الأمر بالمعروف والنهي عن المنكر اللي هي القواعد العامة. 

- وفيه حاجة اسمها عين المسائل التي اختلط فيها الحق بالباطل والمعروف بالمنكر والحسنات والسيئات» إن فيه واحد بيعمل حسنة لكنها 
مشوبة بسيئة» أو واحدة بتعمل سيئة لكنها مشوبة بحسنة, يعني واحدة مغلا بتيجي في المولد بتعظم النبي -عليه الصلاة والسلام- بتحب 
النبي -عليه الصلاة والسلام- لكنها بتعبر عن حبها للنبي -عليه الصلاة والسلام- بطريقة خاطئة» فهنا هي محمودة من ناحية أا بتعظم 
النبي -عليه الصلاة والسلام- وبتحب النبي -عليه الصلاة والسلام- وتشتاق للنبي -عليه الصلاة والسلام- وتريد أن تكون مع النبي - 

صلى الله عليه وسلم-» من حيث المشاعر؛ هي محمودة, لكن من حيث المعاملات؛ محتاجة أن نُصحح طاء طيب لو احنا فينا عن ده هنضيع 
الاتنين ولو احنا أمرنا بده هنقر الاتنين» فهنا بقى هو ده موضع الموازنات في مسألة الأمر بالمعروف والنهي عن المنكر» مش كل حد يتقال له 
كل حاجة» ومش كل كلام يتقال لكل حد» القواعد محتاجة إا تتوزن على ميزان الشرع» والخبر محتاج إنه يترتب على أولويات الشرع والشر 
محتاج إنه يترتب على أولويات الشرع» وإذا اختلط الخير بالشر» حتاج نعرف إيه قبل إيه؟ وإيه اللي يُؤمر به؟ وإيه اللي يُنهى عنه. 

أقول قولي هذا وأستغفر الله لي ولكم وجزاكم الله خيرا والسلام عليكم ورحمة اللّه. 

